8. การจัดการ

Organization Chart

1. โครงสร้างการจัดการ

ในปี 2555 โครงสร้างการจัดการของบริษัท จีเอฟพีที จำกัด (มหาชน) ประกอบด้วย (1)
คณะกรรมการบริษัท (2) คณะกรรมการตรวจสอบและบริหารความเสี่ยง (3) คณะกรรมการสรรหา
พิจารณาค่าตอบแทน และกำกับดูแลกิจการ (4) คณะอนุกรรมการจริยธรรม และ (5) คณะผู้บริหาร

  (1) คณะกรรมการบริษัท

ในปี 2555 คณะกรรมการ บริษัท จีเอฟพีที จำกัด (มหาชน) ประกอบด้วยกรรมการจำนวน 9 ท่าน
ดังนี้

+------------------------------+---------------------------------------+
| ชื่อ – ชื่อสกุล                   | ตำแหน่ง                                |
+------------------------------+---------------------------------------+
| 1. นายประสิทธิ์ ศิริมงคลเกษม*     | ประธานกรรมการ                         |
+------------------------------+---------------------------------------+
| 2. นายวิรัช ศิริมงคลเกษม*        | รองประธานกรรมการและกรรมการผู้จัดการ      |
+------------------------------+---------------------------------------+
|   3. นพ.อนันต์ ศิริมงคลเกษม*     | ประธานกรรมการบริหารและรองกรรมการผู้จัดการ |
+------------------------------+---------------------------------------+
| 4. นพ.สาธิต กรเณศ             | กรรมการอิสระ                           |
+------------------------------+---------------------------------------+
| 5. นายปารเมศ เหตระกูล         | กรรมการอิสระ                           |
+------------------------------+---------------------------------------+
| 6. นายธนาธิป พิเชษฐวณิชย์โชค     | กรรมการอิสระ                           |
+------------------------------+---------------------------------------+
| 7. นางสมสิริ อิงโพธิ์ชัย           | กรรมการบริหาร                          |
+------------------------------+---------------------------------------+
| 8. น.ส.วรรณี ศิริมงคลเกษม       | กรรมการ                               |
+------------------------------+---------------------------------------+
| 9. นายสุจิน ศิริมงคลเกษม         | กรรมการ                               |
+------------------------------+---------------------------------------+

* เป็นกรรมการผู้มีอำนาจลงนามผูกพันบริษัท โดยกำหนดให้กรรมการผู้มีอำนาจ 2
ท่านลงลายมือชื่อร่วมกันและประทับตราสำคัญของบริษัท

โดยมี น.ส.จุฑามาส อิงโพธิ์ชัย เป็นเลขานุการคณะกรรมการบริษัท

(2) คณะกรรมการตรวจสอบและบริหารความเสี่ยง

ในปี 2555 คณะกรรมการตรวจสอบและบริหารความเสี่ยงของ บริษัท จีเอฟพีที จำกัด (มหาชน)
ประกอบด้วยกรรมการจำนวน 3 ท่าน ดังนี้

+--------------------------------+-------------------------------------+
| ชื่อ – ชื่อสกุล                     | ตำแหน่ง                              |
+--------------------------------+-------------------------------------+
|   1. นพ.สาธิต กรเณศ             | ประธ                                |
|                                | านคณะกรรมการตรวจสอบและบริหารความเสี่ยง |
+--------------------------------+-------------------------------------+
| 2. นายปารเมศ เหตระกูล*          | กรรมการตรวจสอบและบริหารความเสี่ยง      |
+--------------------------------+-------------------------------------+
| 3. นายธนาธิป พิเชษฐวณิชย์โชค**     | กรรมการตรวจสอบและบริหารความเสี่ยง      |
+--------------------------------+-------------------------------------+

* เป็นกรรมการตรวจสอบที่มีความรู้และประสบการณ์ในการสอบทานงบการเงิน

** เป็นกรรมการตรวจสอบที่มีความรู้และประสบการณ์ด้านกฎหมาย

โดยมี นายฉัตรชัย รัตนาวะไล เป็นเลขานุการคณะกรรมการตรวจสอบและบริหารความเสี่ยง

(3) คณะกรรมการสรรหา พิจารณาค่าตอบแทน และ กำกับดูแลกิจการ

ในปี 2555 คณะกรรมการสรรหา พิจารณาค่าตอบแทน และ กำกับดูแลกิจการ ของ บริษัท จีเอฟพีที
จำกัด (มหาชน) ประกอบด้วยกรรมการจำนวน 5 ท่าน ดังนี้

+------------------------+---------------------------------------------+
| ชื่อ – ชื่อสกุล             | ตำแหน่ง                                      |
+------------------------+---------------------------------------------+
|   1. นพ.สาธิต กรเณศ     | ประธานคณะกรรมการสรรหา พิจารณาค่าตอบแทน        |
|                        | และกำกับดูแลกิจการ                             |
+------------------------+---------------------------------------------+
|   2. นายปารเมศ เหตระกูล |   กรรมการสรรหา พิจารณาค่าตอบแทน               |
|                        |   และกำกับดูแลกิจการ                           |
+------------------------+---------------------------------------------+
|   3. นายธนาธิป          |   กรรมการสรรหา พิจารณาค่าตอบแทน               |
|   พิเชษฐวณิชย์โชค         |   และกำกับดูแลกิจการ                           |
+------------------------+---------------------------------------------+
|   4. นพ.อนันต์           |   กรรมการสรรหา พิจารณาค่าตอบแทน               |
|   ศิริมงคลเกษม           |   และกำกับดูแลกิจการ                           |
+------------------------+---------------------------------------------+
|   5. นายสุจิน ศิริมงคลเกษม |   กรรมการสรรหา พิจารณาค่าตอบแทน               |
|                        |   และกำกับดูแลกิจการ                           |
+------------------------+---------------------------------------------+

  โดยมี นายฉัตรชัย รัตนาวะไล เป็นเลขานุการคณะกรรมการสรรหา พิจารณาค่าตอบแทน
  และกำกับดูแลกิจการ

  (4) คณะอนุกรรมการจริยธรรม

ในปี 2555 คณะอนุกรรมการจริยธรรม ของบริษัท จีเอฟพีที จำกัด (มหาชน)
ประกอบด้วยกรรมการจำนวน 7 ท่านดังนี้

+---------------+--------------+---------------------------------------+
| ชื่อ – ชื่อสกุล    |              | ตำแหน่ง                                |
+===============+==============+=======================================+
| 1. นพ.สาธิต    |   กรเณศ      | ประธานคณะอนุกรรมการจริยธรรม             |
+---------------+--------------+---------------------------------------+
| 2. นพ.อนันต์    |   ศิริมงคลเกษม | อนุกรรมการจริยธรรม                      |
+---------------+--------------+---------------------------------------+
| 3. นายสุจิน     |   ศิริมงคลเกษม | อนุกรรมการจริยธรรม                      |
|               |              |                                       |
| 4. น.ส.จุฑามาส |   อิงโพธิ์ชัย    | อนุกรรมการจริยธรรม                      |
|               |              |                                       |
| 5. นายฐิติ      |   วรรณเชษฐ์   | อนุกรรมการจริยธรรม                      |
+---------------+--------------+---------------------------------------+
| 6. นายธีระศักดิ์  |   เปี่ยมสุภัคพงศ์ | อนุกรรมการจริยธรรม                      |
+---------------+--------------+---------------------------------------+
| 7. นายอาณัติ    |   พึ่งแก้ว*     | อนุกรรมการจริยธรรม                      |
+---------------+--------------+---------------------------------------+

* โดยมี นายอาณัติ พึ่งแก้ว เป็นเลขานุการคณะอนุกรรมการจริยธรรม

  (5) คณะผู้บริหาร

  ในปี 2555 คณะผู้บริหาร* ของบริษัท จีเอฟพีที จำกัด (มหาชน) มีจำนวน 10 ท่าน ดังนี้

+--------------+-------------+----------------------------------------+
| ชื่อ – ชื่อสกุล   |             | ตำแหน่ง                                 |
+==============+=============+========================================+
| 1. นายวิรัช    |             | รองประธานกรรมการและกรรมการผู้จัดการ       |
|              |  ศิริมงคลเกษม |                                        |
+--------------+-------------+----------------------------------------+
| 2. นพ.อนันต์   |             | ประธานกรรมการบริหารและรองกรรมการผู้จัดการ  |
|              |  ศิริมงคลเกษม |                                        |
+--------------+-------------+----------------------------------------+
| 3. นางปรานี   |   ภาคสุข     | รองกรรมการผู้จัดการอาวุโสฝ่ายการเงิน         |
+--------------+-------------+----------------------------------------+
| 4. นายสุจิน    |             | รองกรรมการผู้จัดการฝ่ายจัดซื้อไก่เนื้อ           |
|              |  ศิริมงคลเกษม |                                        |
+--------------+-------------+----------------------------------------+
| 5. นายกิตติชัย  |             | รองกรรมการผู้จัดการฝ่ายการผลิตและการตลาด    |
|              |  ศิริมงคลเกษม |                                        |
+--------------+-------------+----------------------------------------+
| 6.           |   อิงโพธิ์ชัย   | รองกรรม                                |
| น.ส.จุฑามาส   |             | การผู้จัดการฝ่ายนักลงทุนสัมพันธ์และเลขานุการบริษัท |
+--------------+-------------+----------------------------------------+
| 7. นายฐิติ     |   วรรณเชษฐ์  | ผู้อำนวยการฝ่ายโรงงาน                     |
+--------------+-------------+----------------------------------------+
| 8. นายอาทร   |   เอื้อพอพล   | ผู้อำนวยการฝ่ายขายต่างประเทศ               |
+--------------+-------------+----------------------------------------+
| 9. นายดนัย    |   บ         | ผู้อำนวยการฝ่ายขายในประเทศ                |
|              | ุญเจริญสุขพิศาล |                                        |
+--------------+-------------+----------------------------------------+
| 10.          |             | ผู้อำนวยการฝ่ายตรวจสอบภายใน               |
| นายธีระศักดิ์    |  เปี่ยมสุภัคพงศ์ |                                        |
+--------------+-------------+----------------------------------------+

*ผู้บริหารตามนิยามของประกาศคณะกรรมการกำกับหลักทรัพย์และตลาดหลักทรัพย์ ที่ กจ.15/2554
เรื่อง การกำหนดบทนิยามในประกาศเกี่ยวกับการออกและเสนอขายหลักทรัพย์ (ฉบับที่ 3)

2. การกำกับดูแลกิจการ

คณะกรรมการบริษัท จีเอฟพีทีจำกัด (มหาชน)
ได้ตระหนักถึงความสำคัญของการกำกับดูแลกิจการที่ดีมาโดยตลอด
ซึ่งเป็นปัจจัยพื้นฐานที่สำคัญในการสร้างมูลค่าเพิ่มทางเศรษฐกิจและการเติบโตทางธุรกิจให้แก่บริษัทฯ
อย่างยั่งยืน รวมทั้งจะเสริมสร้างความเชื่อมั่นแก่ผู้มีส่วนได้เสียทุกฝ่ายซึ่งรวมถึงผู้ถือหุ้น ลูกค้า
พนักงาน ตลอดจนสาธารณชน
ดังนั้นคณะกรรมการจึงมีความมุ่งมั่นที่จะดำเนินการให้การกำกับดูแลกิจการของบริษัทฯ
เป็นไปตามหลักการการกำกับดูแลกิจการที่ดี และทำให้การดำเนินงานของบริษัทฯ
เป็นไปตามวัตถุประสงค์และมติของผู้ถือหุ้นด้วยความซื่อสัตย์สุจริต
ระมัดระวังรักษาผลประโยชน์ของบริษัทฯ และผู้ถือหุ้น

คณะกรรมการบริษัท จึงได้กำหนดหลักการกำกับดูแลกิจการที่ดีของบริษัทฯ
ตามหลักเกณฑ์ของหลักการกำกับดูแลกิจการที่ดีตามแนวทางของ The Organization for
Economic Co-Operation and Development (OECD)
ภายใต้ระเบียบปฏิบัติของตลาดหลักทรัพย์แห่งประเทศไทย
เพื่อเป็นแนวทางในการดำเนินธุรกิจสำหรับกรรมการ ผู้บริหารและพนักงานของบริษัทฯ
ทั้งนี้จะมีการทบทวนและปรับปรุงหลักการกำกับดูแลกิจการที่ดีของบริษัทฯ เป็นประจำทุกปี
เพื่อให้เหมาะสมกับการเปลี่ยนแปลงซึ่งอาจเกิดจากการดำเนินธุรกิจ สภาพแวดล้อม สถานการณ์
หรือกฎหมาย โดยแบ่งออกเป็น 6 หมวด ดังนี้

หมวดที่ 1 สิทธิของผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

หมวดที่ 3 บทบาทของผู้มีส่วนได้เสีย

หมวดที่ 4 การเปิดเผยข้อมูลและความโปร่งใส

หมวดที่ 5 ความรับผิดชอบของคณะกรรมการ

หมวดที่ 6 นโยบายและแนวปฏิบัติอื่น ๆ

คณะกรรมการได้จัดทำนโยบายด้านบรรษัทภิบาลของบริษัทฯ
และดำเนินการติดตามเพื่อให้มีการปฏิบัติตามนโยบายการกำกับดูแลกิจการ
รวมทั้งทบทวนและปรับปรุงนโยบายดังกล่าวให้มีความเหมาะสมอย่างสม่ำเสมอ
และได้มีการประชาสัมพันธ์ให้พนักงานทุกคนเข้าไปศึกษานโยบายการกำกับดูแลกิจการจากระบบ
Intranet ของบริษัทฯ และได้แสดงให้สาธารณชนรับทราบผ่านเว็บไซต์ของบริษัทฯ
(www.gfpt.co.th) ภายใต้หัวข้อการกำกับดูแลกิจการ

หมวดที่ 1 สิทธิของผู้ถือหุ้น

คณะกรรมการบริษัทให้ความสำคัญต่อสิทธิของผู้ถือหุ้น จึงได้กำหนดแนวทางการดำเนินการต่างๆ
เพื่อให้มั่นใจว่าบริษัทฯ ได้มีการดูแลผู้ถือหุ้นทุกรายให้ได้รับสิทธิในฐานะผู้ถือหุ้นอย่างเท่าเทียมกันดังนี้

1)  สิทธิขั้นพื้นฐานตามที่ผู้ถือหุ้นพึงได้รับ ทั้งสิทธิในการลงคะแนนเสียง สิทธิในการรับเงินปันผล
    สิทธิในการซื้อขายและโอนหุ้น สิทธิในการเข้าร่วมประชุมผู้ถือหุ้น
    และสิทธิในการได้รับข้อมูลข่าวสารอย่างเพียงพอ ทั่วถึง เท่าเทียมกัน
    และในรูปแบบที่เหมาะสม

2)  สิทธิในการเลือกตั้งและถอดถอนกรรมการ รวมถึงการแต่งตั้งผู้สอบบัญชีอิสระ

3)  สิทธิในการจัดสรรเงินปันผล และได้รับส่วนแบ่งกำไร/เงินปันผลอย่างเท่าเทียมกัน

4)  บริษัทฯ ได้เปิดโอกาสให้ผู้ถือหุ้น สามารถส่งคำถามล่วงหน้าสำหรับการประชุมผู้ถือหุ้น
    โดยส่งคำถามผ่านเว็บไซต์บริษัทฯ หรือ ทางอีเมล์ companysecretary@gfpt.co.th

5)  สิทธิในการได้รับหนังสือเชิญประชุมผู้ถือหุ้นและข้อมูลที่เกี่ยวกับสถานที่จัดประชุม เวลา
    วาระการประชุม กฎเกณฑ์ และวิธีการในการเข้าร่วมประชุม และประเด็นที่ใช้ในการพิจารณา
    รวมถึงขั้นตอนการออกเสียงลงมติในแต่ละวาระการประชุม

6)  บริษัทฯ สนับสนุนส่งเสริมการใช้สิทธิของผู้ถือหุ้นโดยเปิดโอกาสให้ผู้ถือหุ้นสามารถซักถาม
    แสดงข้อคิดเห็นรวมทั้งข้อเสนอแนะให้แก่คณะกรรมการบริษัทได้ในการประชุมผู้ถือหุ้น
    โดยมีการบันทึกประเด็นคำถามคำตอบไว้ในรายงานการประชุม

7)  บริษัทฯ จัดให้มีหน่วยงานนักลงทุนสัมพันธ์ มีหน้าที่สื่อสารและตอบข้อซักถามจากผู้ถือหุ้น
    และนักลงทุนอย่างเท่าเทียม เพียงพอ และ ทั่วถึง

8)  บริษัทฯ จัดให้มีการเผยแพร่ข้อมูลไว้ในเว็บไซต์ของบริษัทฯ (www.gfpt.co.th)
    ทั้งภาษาไทย และภาษาอังกฤษ ล่วงหน้าไม่น้อยกว่า 30 วันก่อนวันประชุม

9)  บริษัทฯ ใช้ระบบคอมพิวเตอร์ในการลงทะเบียนเข้าประชุมและการลงมติผู้ถือหุ้น
    เพื่อให้ทราบจำนวนผู้เข้าร่วมประชุม และการนับคะแนนลงมติแต่ละวาระได้ถูกต้อง
    และรวดเร็วยิ่งขึ้น รวมทั้งยังมีการบันทึกภาพพร้อมเสียงในลักษณะของคลิปวีดีโอ ไฟล์
    แยกเป็นแต่ละวาระ เพื่อให้เกิดความโปร่งใสและสามารถตรวจสอบย้อนหลังได้

10) ภายหลังการประชุมผู้ถือหุ้น บริษัทฯ จะจัดทำรายงานการประชุมตามวาระ พร้อมทั้งมติที่ประชุม
    และจำนวนเสียงที่เห็นด้วย ไม่เห็นด้วย งดออกเสียง และ บัตรเสีย
    รวมถึงรายละเอียดที่สำคัญที่ใช้ในการพิจารณา
    และนำส่งตลาดหลักทรัพย์แห่งประเทศไทยและเผยแพร่บนเว็บไซต์ของบริษัทฯ ภายใน 14
    วันนับจากวันประชุม

11) บริษัทฯ จะไม่เพิ่มวาระอื่นนอกเหนือจากที่ระบุไว้ในหนังสือนัดประชุม
    และไม่มีการเปลี่ยนแปลงข้อมูลสำคัญในที่ประชุมอย่างกระทันหัน พร้อมกันนี้ทางบริษัทฯ
    ได้เชิญผู้ถือหุ้นจำนวน 1 ท่าน
    ให้ทำหน้าที่ผู้แทนของที่ประชุมเพื่อเป็นสักขีพยานในการนับคะแนนสำหรับการลงมติในวาระต่างๆ
    โดยบริษัทฯ ได้มีการใช้บัตรลงคะแนนเสียงสำหรับทุกวาระ
    และในวาระของการแต่งตั้งกรรมการ บริษัทฯ
    เปิดโอกาสให้ผู้ถือหุ้นสามารถเลือกกรรมการเป็นรายบุคคล

ในปี 2555 บริษัทฯ ได้จัดให้มีการประชุมสามัญผู้ถือหุ้น เมื่อวันจันทร์ที่ 30 เมษายน 2555 เวลา
9.30 น. ณ อาคารจีเอฟพีที เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
10150 กรรมการของบริษัทฯ เข้าร่วมประชุมครบทั้ง 9 ท่าน
เพื่อให้ผู้ถือหุ้นซักถามในเรื่องที่เกี่ยวข้อง รวมถึงผู้สอบบัญชีของบริษัทฯ เข้าร่วมประชุมด้วย
ซึ่งมีการพิจารณาลงคะแนนเสียงเรียงลำดับตามวาระที่กำหนดไว้ โดยบริษัทฯ
จะเก็บบัตรลงคะแนนไว้เป็นหลักฐาน ซึ่งทุกวาระการประชุมได้รับความเห็นชอบจากผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทฯ ให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกัน
และเป็นธรรมทั้งรายใหญ่และรายย่อย ซึ่งในการประชุมผู้ถือหุ้น บริษัทฯ
ให้สิทธิผู้ถือหุ้นในการออกเสียงลงคะแนนแบบ 1 หุ้น ต่อ 1 เสียง โดยบริษัทฯ
จะมีการจัดประชุมสามัญผู้ถือหุ้นปีละ 1 ครั้ง ภายในเวลาไม่เกิน 4
เดือนนับแต่วันสิ้นสุดรอบปีบัญชีของบริษัทฯ โดยได้ดำเนินการดังนี้

  1) บริษัทฯ
  เปิดโอกาสให้ผู้ถือหุ้นที่ไม่สามารถเข้าประชุมด้วยตนเองสามารถใช้สิทธิออกเสียงด้วยการมอบฉันทะให้ผู้อื่นที่ผู้ถือหุ้นกำหนดมาประชุมและออกเสียงลงมติแทน
  หรือจะมอบฉันทะให้กรรมการอิสระ
  หรือกรรมการบริหารลงมติแทนก็ได้แล้วแต่ความพอใจของผู้ถือหุ้น โดยจัดส่งหนังสือมอบฉันทะทั้ง 3
  แบบ คือ แบบ ก. แบบ ข. (แนะนำให้ใช้) และแบบ ค. (สำหรับ Custodian)
  ในรูปแบบที่ผู้ถือหุ้นสามารถกำหนดทิศทางการลงคะแนนได้
  รวมทั้งได้ระบุเกี่ยวกับเอกสารประกอบการมอบฉันทะไว้อย่างชัดเจน นอกจากนี้
  ผู้ถือหุ้นยังสามารถ ดาวน์โหลดหนังสือมอบฉันทะผ่านทางเว็บไซต์ของบริษัทฯ ได้อีกด้วย ทั้งนี้
  ในการประชุมสามัญผู้ถือหุ้นประจำปี 2555 มีผู้ถือหุ้นมาประชุมรวมทั้งสิ้น 464 ราย
  โดยมีผู้ถือหุ้นมาประชุมด้วยตนเอง จำนวน 210 ราย และมีผู้รับมอบฉันทะ จำนวน 254 ราย
  รวมเป็นจำนวนหุ้นทั้งสิ้น 832,574,334 หุ้น คิดเป็นร้อยละ 66.40
  ของจำนวนหุ้นที่จำหน่ายได้แล้วทั้งหมด

  2) บริษัทฯ มีนโยบายมิให้กรรมการผู้บริหารและพนักงานของบริษัทฯ
  และผู้ที่เกี่ยวข้องใช้ข้อมูลภายในเพื่อประโยชน์ของตนเองหรือผู้อื่น
  ในการซื้อขายหลักทรัพย์ของบริษัทฯ โดยแจ้งให้กรรมการ ผู้บริหาร พนักงาน
  และบุคคลที่เกี่ยวข้อง ได้แก่ คู่สมรส และบุตรที่ยังไม่บรรลุนิติภาวะ
  งดซื้อขายหลักทรัพย์ของบริษัทฯ ในช่วงระยะเวลา 1 เดือนก่อนการเปิดเผยข้อมูลต่อสาธารณชน
  และภายใน 24 ชั่วโมงหลังจากการเปิดเผยงบการเงินดังกล่าว (Blackout Period) ทั้งนี้
  บริษัทฯ ได้กำหนดบทลงโทษในกรณีที่มีการฝ่าฝืนในการนำข้อมูลภายในของบริษัทฯ
  ไปใช้เพื่อผลประโยชน์ส่วนตนไว้ในคู่มือจริยธรรมธุรกิจของบริษัทฯ
  ซึ่งบทลงโทษดังกล่าวมีตั้งแต่การตักเตือนด้วยวาจาจนถึงให้ออกจากงาน นอกจากนี้ บริษัทฯ
  ห้ามมิให้ผู้บริหารและพนักงาน
  ประกอบธุรกิจหรือมีส่วนร่วมในธุรกิจที่เป็นการแข่งขันกับธุรกิจบริษัทฯ ไม่ว่ากรรมการ ผู้บริหาร
  และพนักงานดังกล่าวจะได้รับผลประโยชน์ทางตรงหรือทางอ้อม
  โดยได้ระบุไว้ในคู่มือจริยธรรมของบริษัทฯ อย่างชัดเจน กรณีที่กรรมการคนใดมีส่วนได้เสีย
  หรือมีความขัดแย้งทางผลประโยชน์ในวาระที่มีการพิจารณา
  กรรมการคนดังกล่าวจะไม่มีสิทธิเข้าร่วมพิจารณาและตัดสินใจในวาระนั้นๆ

3)  บริษัทฯ
    กำหนดให้กรรมการบริษัทและผู้บริหารต้องเปิดเผยข้อมูลธุรกรรมที่เข้าข่ายการมีส่วนได้เสีย
    รายการที่เกี่ยวโยงกัน
    หรือรายการที่เกี่ยวกับการได้มาและจำหน่ายไปซึ่งสินทรัพย์ของตนเองและผู้ที่เกี่ยวข้อง
    ธุรกรรมในเรื่องดังกล่าวให้ยึดแนวปฏิบัติตามกฎระเบียบของตลาดหลักทรัพย์แห่งประเทศไทย
    ก่อนนำเสนอให้คณะกรรมการบริษัทหรือที่ประชุมผู้ถือหุ้นพิจารณาอนุมัติทุกครั้งก่อนทำรายการ
    โดยกรรมการผู้มีส่วนได้เสียจะไม่เข้าร่วมพิจารณาในวาระที่เกี่ยวกับการมีส่วนได้เสียของตน
    นอกจากนี้ บริษัทฯ จะทำการเปิดเผยรายการที่บริษัทฯ
    หรือบริษัทย่อยทำกับบุคคลที่อาจมีความขัดแย้งทางผลประโยชน์ โดยแสดงไว้ในรายงานประจำปี
    และแบบแสดงรายการข้อมูลประจำปี (แบบ 56-1)

  4) บริษัทฯ จะส่งหนังสือเชิญประชุมผู้ถือหุ้นล่วงหน้าไม่น้อยกว่า 21 วันก่อนวันประชุม และบริษัทฯ
  จะลงโฆษณาคำบอกกล่าวนัดประชุมในหนังสือพิมพ์รายวันฉบับภาษาไทยติดต่อกัน 3 วัน
  ล่วงหน้าก่อนการประชุม 8
  วันเพื่อเปิดโอกาสให้ผู้ถือหุ้นมีเวลาศึกษาข้อมูลประกอบการประชุมอย่างเพียงพอ

  5)
  สิทธิในการรับทราบมติคณะกรรมการที่เกี่ยวกับวาระการประชุมและรายละเอียดการประชุมผู้ถือหุ้นเป็นการล่วงหน้าไม่น้อยกว่า
  30 วันก่อนวันประชุมผู้ถือหุ้น โดยเปิดเผยข้อมูลผ่านทางเว็บไซต์ของบริษัทฯ

6)  บริษัทฯ เปิดโอกาสให้ผู้ถือหุ้นส่วนน้อยสามารถเสนอชื่อบุคคลที่มีคุณสมบัติเหมาะสม
    เพื่อเข้ารับการคัดเลือกเป็นกรรมการ โดยประกาศผ่านระบบ SET
    และเผยแพร่ทางเว็บไซต์ของบริษัทฯ

หมวดที่ 3 บทบาทของผู้มีส่วนได้เสีย

ผู้มีส่วนได้เสีย หมายถึง ผู้ถือหุ้น พนักงาน ลูกค้า คู่ค้า เจ้าหนี้ คู่แข่ง ชุมชน สังคม และสิ่งแวดล้อม
ดังนั้นคณะกรรมการบริษัทจึงได้กำหนดนโยบายให้มีการปฏิบัติต่อผู้มีส่วนได้เสีย
โดยคำนึงถึงสิทธิของผู้มีส่วนได้เสียตามกฎหมายหรือตามข้อตกลงที่มีกับบริษัทฯ
และให้ความสำคัญในสิทธิของผู้มีส่วนได้เสียในกลุ่มต่างๆ อย่างเท่าเทียมกัน ดังนั้น บริษัทฯ
จึงได้กำหนดจรรยาบรรณในการปฏิบัติต่อผู้มีส่วนได้เสียไว้ในคู่มือจริยธรรมธุรกิจของบริษัทฯ
เพื่อให้บุคลากรทุกระดับยึดถือเป็นแนวปฏิบัติและถือเป็นภาระหน้าที่ที่สำคัญของทุกคน ดังนี้

+------------+---------------------------------------------------------+
| ผู้ถือหุ้น      | บริษัทฯ                                                   |
|            | ม                                                       |
|            | ุ่งมั่นในการสร้างความเจริญเติบโตและผลตอบแทนที่ดีให้ผู้ถือหุ้นอย่างต่อเนื่อง |
+------------+---------------------------------------------------------+
| ลูกค้า       | บริษัทฯ มุ่งมั่นในการพัฒนาคุณภาพสินค้าและบริการอย่างต่อเนื่อง          |
|            | เพื่อให้มั่นใจว่าสินค้ามีคุณภาพ ได้มาตรฐานในระดับราคาที่เหมาะสม       |
|            | เพื่อให้ลูกค้ามีความพึงพอใจอย่างสูงสุด                            |
+------------+---------------------------------------------------------+
| คู่ค้า        | บริษัทฯ มุ่งมั่นในการปฏิบัติต่อคู่ค้าอย่างยุติธรรมและเสมอภาค            |
|            | เพื่อสร้างความน่าเชื่อถือซึ่งกันและกัน                             |
+------------+---------------------------------------------------------+
| เจ้าหนี้      | บริษัทฯ มุ่งมั่นในการปฏิบัติตามเงื่อนไข ข้อกำหนดของสัญญา             |
|            | และพันธะทางการเงินอย่างเคร่งครัด เพื่อสร้างความสัมพันธ์ที่ยั่งยืน       |
+------------+---------------------------------------------------------+
| พนักงาน     | บริษัทฯ มุ่งมั่นในการปฏิบัติต่อพนักงานอย่างเป็นธรรม                  |
|            | เพื่อให้พนักงานได้รับผลตอบแทนที่เหมาะสม                         |
|            | มีการพัฒนาศักยภาพอย่างสม่ำเสมอ มีคุณภาพชีวิตที่ดี                   |
|            | และมีความปลอดภัยในการทำงาน                                |
+------------+---------------------------------------------------------+
| คู่แข่ง       | บริษัทฯ มุ่งมั่นในการปฏิบัติตามกรอบกติกาการแข่งขันสากล สนับสนุน       |
|            | และส่งเสริมการแข่งขันทางการค้าอย่างเสรี                        |
|            | ไม่กระทำผิดกฎหมายหรือขัดต่อจริยธรรมธุรกิจ                       |
|            | และจะไม่กล่าวหาคู่ค้าในทางเสื่อมเสียโดยไม่มีข้อมูลจริง               |
+------------+---------------------------------------------------------+
| ชุมชน สังคม  | บริษัทฯ มีนโยบายการดำเนินธุรกิจที่เป็นประโยชน์ต่อเศรษฐกิจและสังคม    |
|            | เป็นมิตรต่อสิ่งแวดล้อม ควบคู่กับการเติบโตของบริษัทฯ อย่างยั่งยืน        |
| และ        | โดยส่งเสริมให้คนในองค์กรตระหนักถึงการดูแลพัฒนา สร้างจิตสำนึก       |
|            | และรับผิดชอบต่อชุมชน สังคม และสิ่งแวดล้อม                       |
| สิ่งแวดล้อม   |                                                         |
+------------+---------------------------------------------------------+

(โปรดพิจารณารายละเอียดเพิ่มเติมใน คู่มือจริยธรรมธุรกิจ)

นอกจากนี้คณะกรรมการบริษัทได้พัฒนากลไกการมีส่วนร่วมของผู้มีส่วนได้เสียในการกำกับดูแลกิจการ
โดยเปิดโอกาสให้ผู้มีส่วนได้เสีย สามารถติดต่อสื่อสารกับคณะกรรมการบริษัท กรรมการอิสระ
เพื่อแสดงความคิดเห็นในการปรับปรุงข้อบกพร่องในการดำเนินกิจการของบริษัทฯ
รวมทั้งการร้องเรียนหรือการแจ้งเบาะแสการกระทำผิดกฎหมายหรือจรรยาบรรณโดยผ่านช่องทาง
ดังต่อไปนี้

ติดต่อกรรมการอิสระ ทางอีเมล์ : independentdirectors@gfpt.co.th

  โทรสาร : 02-473-8398

  ทางไปรษณีย์ : กรรมการอิสระ

  บริษัท จีเอฟพีที จำกัด (มหาชน)

  อาคารจีเอฟพีที ชั้น 18 เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
  10150

ติดต่อกรรมการบริษัท ทางอีเมล์ : boardofdirectors@gfpt.co.th

  โทรสาร : 02-473-8398

  ทางไปรษณีย์ : กรรมการบริษัท

  บริษัท จีเอฟพีที จำกัด (มหาชน)

  อาคารจีเอฟพีที ชั้น 18 เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
  10150

ติดต่อคณะอนุกรรมการจริยธรรม ทางอีเมล์ : codeofconductcommittee@gfpt.co.th

  โทรสาร : 02-473-8398

  ทางไปรษณีย์ : คณะอนุกรรมการจริยธรรม

  บริษัท จีเอฟพีที จำกัด (มหาชน)

  อาคารจีเอฟพีที ชั้น 18 เลขที่ 312 ถนนพระรามที่ 2 แขวงบางมด เขตจอมทอง กรุงเทพฯ
  10150

เพื่อสร้างความมั่นใจให้แก่ผู้ร้องเรียนหรือผู้ที่แจ้งเบาะแส บริษัทฯ
ให้ความสำคัญกับการเก็บข้อมูลร้องเรียนเป็นความลับ
และได้กำหนดขั้นตอนการรับเรื่องและการสอบสวน
ซึ่งเรื่องร้องเรียนดังกล่าวจะรับรู้เฉพาะในกลุ่มบุคคลที่เกี่ยวข้องด้วยเท่านั้น
โดยฝ่ายจัดการจะเป็นผู้รวบรวมข้อร้องเรียน
และนำเสนอต่อคณะกรรมการตรวจสอบเพื่อพิจารณาต่อไป สำหรับพนักงาน
สามารถแจ้งเบาะแสหรือเสนอข้อคิดเห็นได้โดยตรงผ่านทางอีเมล์ของบริษัทฯ

บริษัทฯ จัดให้มีสวัสดิการด้านต่างๆ สำหรับพนักงานของบริษัทฯ นอกเหนือจากที่กฎหมายกำหนด เช่น
มีการประกันสุขภาพและอุบัติเหตุให้แก่พนักงานขาย พนักงานสารสนเทศ
รวมทั้งพนักงานที่ปฏิบัติงานต่างจังหวัดด้วย และให้การช่วยเหลือสำหรับค่าเสื้อผ้าของพนักงานหญิง
รวมทั้งเงินช่วยเหลือประเภทต่างๆ นอกจากนี้
ยังให้ความสำคัญด้านการดูแลความปลอดภัยให้แก่พนักงาน โดยมีการซ้อมหนีไฟเป็นประจำทุกปี
และตรวจสอบคุณภาพของอุปกรณ์ดับเพลิง
โดยจะมีการอบรมเบื้องต้นเกี่ยวกับการดับเพลิงสำหรับพนักงานที่เพิ่งเข้าใหม่ เพื่อให้มีความรู้พื้นฐาน
และสามารถแก้ไขปัญหาเฉพาะหน้าเมื่อเกิดเหตุฉุกเฉินได้ ซึ่งเป็นประโยชน์ต่อตัวพนักงานและบริษัทฯ
ด้วย

นอกจากนี้ บริษัทฯ ได้ตระหนักถึงความสำคัญในการบริหารองค์กรให้มีประสิทธิภาพและประสิทธิผล
โดยคำนึงถึงความรับผิดชอบที่มีต่อสังคม ชุมชน และสิ่งแวดล้อม ดังนั้น
คณะกรรมการบริษัทจึงให้ความสำคัญกับนโยบายการดูแลสังคม ชุมชน และสิ่งแวดล้อม
และส่งเสริมให้พนักงานทุกคนรู้จักใช้ทรัพยากรอย่างประหยัด รักษาสภาพแวดล้อม
และรับผิดชอบต่อสังคมโดยรวม
โดยดำเนินธุรกิจและควบคุมให้มีการปฏิบัติอยู่ภายใต้กรอบของกฎหมาย
หลีกเลี่ยงการให้ความร่วมมือหรือการสนับสนุนผู้ที่ประกอบธุรกิจที่ผิดกฎหมาย
หรือส่งผลกระทบต่อสิ่งแวดล้อมทั้งทางตรงและทางอ้อม ซึ่งมีนโยบายและแนวทางการปฏิบัติที่ชัดเจน
โดยบริษัทฯ สนับสนุนให้พนักงานเข้าร่วมกิจกรรมเพื่อสังคมและสิ่งแวดล้อม

ในปี 2555 บริษัทฯ และบริษัทย่อย ร่วมทำกิจกรรมส่งเสริมด้านความรับผิดชอบต่อสังคมต่างๆ ดังนี้

1. โครงการบริจาคโลหิตให้กับสภากาชาดไทย

2. โครงการทุนการศึกษาสำหรับบุตรของพนักงาน

3. โครงการอาหารกลางวันแก่นักเรียน โดยสนับสนุนไข่ไก่เป็นประจำทุกสัปดาห์
ให้แก่โรงเรียนบ้านหมื่นจิต อำเภอบ้านบึง

จังหวัดชลบุรี

4. โครงการสนับสนุนกิจกรรมวันเด็กแห่งชาติ โดยมอบผลิตภัณฑ์ไก่แปรรูปเพื่อสนับสนุนงานวันเด็กแก่
โรงเรียน และ หน่วยงานราชการ

5. โครงการมอบอุปกรณ์การเรียนและหม้อหุงข้าวไฟฟ้า ให้แก่ โรงเรียนวัดเอนกดิษฐาราม อำ
เภอบางใหญ่ จังหวัดนนทบุรี

6. โครงการผ้าป่าสามัคคีสมทบทุนสร้างศาลาการเปรียญ วัดเขาห้วยมะระ อำเภอหนองใหญ่
จังหวัดชลบุรี

7. โครงการมอบหนังสือให้โรงเรียนที่ประสบภัยน้ำท่วม 2554 ได้แก่ โรงเรียนวัดเอนกดิษฐาราม
อำเภอบางใหญ่ จังหวัดนนทบุรี

8. โครงการมอบปัจจัยและสิ่งของที่บริจาคถวายพระครูอาทรประชานาถ (หลวงพ่ออลงกต)
วัดพระบาทน้ำพุ จังหวัดลพบุรี

เพื่อดูแลผู้ป่วยเอดส์

9. โครงการส่งมอบไข่ไก่ถึงมือน้อง จำนวน 7,500 ฟอง ให้แก่ 18 โรงเรียน

10. โครงการทำบุญตักบาตรปลูกต้นไม้ถวายแม่เนื่องในวันแม่แห่งชาติ

11. โครงการทำบุญกับเด็กพิการ ณ ศูนย์การศึกษาพิเศษหนองชาก และเลี้ยงอาหารนักเรียน
โรงเรียนบ้านมาบคล้า

12. โครงการสนับสนุนทุนก่อสร้างห้องสมุดโรงเรียนบ้านป่ายุบ (บุ้นกีประชานุเคราะห์)
จังหวัดชลบุรี จำนวนเงิน 100,000 บาท

13. โครงการแข่งกีฬาเชื่อมสัมพันธ์ ณ วัดเขาห้วยมะระ & GFN

14. โครงการวิ่งมินิมาราธอนเฉลิมพระเกียรติ เนื่องในวันพ่อแห่งชาติ

15. โครงการให้ทุนการศึกษาโรงเรียนในต่างจังหวัด และแนะแนวการทำงาน

16. โครงการกิจกรรมรณรงค์คัดแยกขยะภายในบริษัท

17. โครงการอบรมปลูกจิตสำนึก และความรู้พิษภัยยาเสพติด

18. โครงการรณรงค์สัปดาห์ความปลอดภัยในการทำงาน

หมวดที่ 4 การเปิดเผยข้อมูลและความโปร่งใส

คณะกรรมการบริษัทจัดให้มีการเปิดเผยข้อมูลสำคัญที่เกี่ยวข้องกับบริษัทฯ
ทั้งข้อมูลทางการเงินและข้อมูลที่มิใช่ข้อมูลทางการเงินอย่างถูกต้อง ครบถ้วน ทันเวลา และโปร่งใส
เป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย (ต.ล.ท.)
โดยมีช่องทางในการเผยแพร่ข้อมูลที่ทำให้ผู้ใช้สามารถเข้าถึงข้อมูลได้อย่างเท่าเทียมกัน
โดยเผยแพร่ข้อมูลผ่านช่องทางของตลาดหลักทรัพย์ในแบบแสดงรายการข้อมูลประจำปี (แบบ 56-1)
และรายงานประจำปี (แบบ 56-2) และเว็บไซต์ของบริษัทฯ (www.gfpt.co.th)
ทั้งภาษาไทยและภาษาอังกฤษ
เพื่อเพิ่มช่องทางให้ผู้ลงทุนสามารถได้รับข่าวสารข้อมูลอย่างทั่วถึงและครบถ้วน นอกจากนี้ บริษัทฯ
ได้จัดทำรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี

สำหรับปี 2555 บริษัทฯ
ไม่มีการกระทำผิดกฎระเบียบที่คณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยได้กำหนดไว้ ปัจจุบันบริษัทฯ
ได้มอบหมายให้ฝ่ายนักลงทุนสัมพันธ์เป็นตัวแทนในการสื่อสารกับผู้ลงทุน ทั้งที่เป็นสถาบัน
ผู้ถือหุ้นรายย่อย รวมทั้งนักวิเคราะห์ทั่วไป ตลอดจนภาครัฐที่เกี่ยวข้อง
โดยสามารถติดต่อฝ่ายนักลงทุนสัมพันธ์ได้ที่ 0 2473 8000 ส่วนรายละเอียดอื่นๆ
สามารถดูได้ที่เว็บไซต์ของบริษัทฯ
หน่วยงานนี้ได้มีแผนงานการจัดกิจกรรมพบปะกับนักลงทุนและนักวิเคราะห์หลักทรัพย์ เป็นประจำทุกปี
เพื่อนำเสนอข้อมูลและชี้แจงผลการดำเนินงานที่ผ่านมา โดยในปี 2555
ได้มีการจัดประชุมนักวิเคราะห์ขึ้นทั้งหมด 4 ครั้ง ดังนี้

1.วันที่ 19 มกราคม 2555 (สรุปผลการดำเนินงาน ประจำปี 2554)

2.วันที่ 11 เมษายน 2555 (สรุปผลการดำเนินงาน ไตรมาสที่ 1 ปี 2555)

3.วันที่ 9 สิงหาคม 2555 (สรุปผลการดำเนินงาน ไตรมาสที่ 2 ปี 2555)

4.วันที่ 15 พฤศจิกายน 2555 (สรุปผลการดำเนินงาน ไตรมาสที่ 3 ปี 2555)

นอกจากนี้ ในปี 2555 บริษัทฯ ได้เปิดโอกาสให้นักลงทุนสถาบัน นักลงทุนรายย่อย
รวมทั้งนักวิเคราะห์ และบุคคลที่เกี่ยวข้องแลกเปลี่ยนข้อมูลและความคิดเห็นต่างๆ
โดยมีรายละเอียดดังต่อไปนี้

  ----------------------------------------- -----------------------------
                                            จำนวนครั้ง

  การประชุมนักวิเคราะห์ (Analyst Meeting)       4

  การเยี่ยมชมโรงงาน (Plant Visit)             3

  การพบปะนักลงทุนในประเทศ (Local Road Show)   3

  การสัมภาษณ์แบบตัวต่อตัว (One on One Meeting)   48
  ----------------------------------------- -----------------------------

หมวดที่ 5 ความรับผิดชอบของคณะกรรมการ

5.1 โครงสร้างคณะกรรมการบริษัทและคณะกรรมการชุดย่อย

5.1.1 องค์ประกอบของคณะกรรมการบริษัทฯ

คณะกรรมการบริษัท ต้องประกอบด้วย กรรมการบริษัทไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรไทย
และต้องมีคุณสมบัติตามที่ พ.ร.บ. บริษัทมหาชนจำกัดและกฎหมายอื่นที่เกี่ยวข้อง
และต้องมีกรรมการอิสระไม่น้อยกว่า 3 คน
และมีสัดส่วนไม่น้อยกว่าหนึ่งในสามของคณะกรรมการทั้งคณะ ทั้งนี้ ประธานกรรมการ
ต้องไม่ดำรงตำแหน่งเป็นประธานหรือสมาชิกในคณะกรรมการชุดย่อย
และไม่เป็นบุคคลเดียวกับกรรมการผู้จัดการใหญ่

ณ 31 ธันวาคม 2555 บริษัท จีเอฟพีที จำกัด (มหาชน) มีกรรมการจำนวนทั้งหมด 9
ท่านซึ่งมีองค์ประกอบดังนี้

  1) กรรมการบริษัท 6 ท่าน

  2) กรรมการอิสระ 3 ท่าน

5.1.2 คุณสมบัติของกรรมการ

บริษัท จีเอฟพีที จำกัด (มหาชน) กำหนดคุณสมบัติกรรมการบริษัทขั้นต่ำตามข้อบังคับของบริษัทฯ
ในหมวดที่ 4 ข้อ 17 ซึ่งสอดคล้องกับพระราชบัญญัติบริษัทมหาชนจำกัด พ.ศ. 2535
และเพื่อให้เป็นไปตามหลักการกำกับดูแลกิจการที่ดีตามแนวทางของ OECD
ซึ่งทางตลาดหลักทรัพย์แห่งประเทศไทยต้องการให้บริษัท จดทะเบียนทุกแห่งได้ปฎิบัติตาม ดังนั้น
บริษัทฯ จึงกำหนดคุณสมบัติและลักษณะต้องห้ามของกรรมการบริษัท
ของผู้ที่เหมาะสมที่จะเป็นกรรมการของบริษัท จีเอฟพีที จำกัด (มหาชน) ไว้ดังนี้

1)  เป็นผู้มีคุณสมบัติตามข้อบังคับของบริษัท จีเอฟพีที จำกัด (มหาชน) ในหมวดที่ 4 ข้อ 17
    กำหนดให้บริษัทฯ มีกรรมการบริษัทไม่น้อยกว่า 5 คน และไม่เกิน 15 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรไทย
    และต้องมีคุณสมบัติตามที่ พ.ร.บ. บริษัทมหาชนจำกัดและกฎหมายอื่นที่เกี่ยวข้อง

2)  เป็นผู้ที่มีคุณสมบัติตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์

3)  เป็นผู้มีความรู้ความสามารถในธุรกิจและอุตสาหกรรมที่บริษัทฯ ดำเนินกิจการอยู่
    เป็นผู้มีชื่อเสียง มีประวัติการทำงานดี มีความซื่อสัตย์สุจริต มีจริยธรรมที่ดีงาม
    และเป็นผู้ที่ได้รับการยกย่องจากสังคม

4)  ต้องไม่ดำรงตำแหน่งกรรมการในบริษัทมหาชน ที่เป็นบริษัทจดทะเบียนไทยเกิน 3 บริษัท

5)  ต้องไม่เป็นผู้บริหาร หรือกรรมการในกิจการเดียวกัน หรือแข่งขันกับบริษัทฯ

6)  คณะกรรมการบริษัท ต้องมีความหลากหลายของทักษะ โดยประกอบด้วย
    ผู้ทรงคุณวุฒิในธุรกิจของบริษัทฯ อย่างน้อย 3 ท่าน ผู้ทรงคุณวุฒิด้านกฎหมาย อย่างน้อย 1 ท่าน
    และ ผู้ทรงคุณวุฒิด้านบัญชีและการเงิน อย่างน้อย 1 ท่าน

ในกรณีที่กรรมการบริษัทเป็นกรรมการอิสระหรือกรรมการตรวจสอบ จะต้องมีคุณสมบัติเพิ่มเติมดังนี้

1)  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทย่อย บริษัทร่วม
    หรือนิติบุคคลที่อาจมีความขัดแย้ง โดยให้นับรวมหุ้นที่ถือโดยผู้ที่เกี่ยวข้องด้วย

2)  ไม่เป็นกรรมการที่มีส่วนร่วมบริหารงาน พนักงาน ลูกจ้าง ที่ปรึกษา ที่ได้รับเงินเดือนประจำ
    หรือผู้มีอำนาจควบคุมของบริษัทฯ บริษัทย่อย บริษัทร่วม บริษัทย่อยลำดับเดียวกัน
    หรือนิติบุคคลที่อาจมีความขัดแย้งกับบริษัทฯ
    ทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า 2 ปี

3)  ไม่มีความสัมพันธ์ทางสายโลหิต หรือโดยการจดทะเบียนในลักษณะที่เป็นบิดามารดา คู่สมรส
    พี่น้อง และบุตรรวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหาร หรือผู้มีอำนาจควบคุมของบริษัทฯ หรือบริษัทย่อย

4)  ไม่มีความสัมพันธ์ทางธุรกิจกับบริษัทฯ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทฯ ในลักษณะที่อาจเป็นการขัดขวางการใช้วิจารณญาณอย่างอิสระ
    รวมทั้งไม่เป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ
    บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ
    ทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า 2 ปี
    โดยความสัมพันธ์ทางธุรกิจดังกล่าวรวมถึงการทำรายการทางการค้าที่กระทำเป็นปกติ
    เพื่อประกอบกิจการ การเช่าหรือให้เช่าอสังหาริมทรัพย์ รายการเกี่ยวกับสินทรัพย์ หรือบริการ
    หรือการให้ หรือรับความช่วยเหลือทางการเงินที่มีมูลค่าตั้งแต่ร้อยละ 3
    ของสินทรัพย์ที่มีตัวตนสุทธิของบริษัทฯ หรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่า
    ตามวิธีการคำนวณมูลค่าของรายการที่เกี่ยวโยงกัน ตามประกาศคณะกรรมการกำกับตลาดทุน
    โดยให้นับรวมภาระหนี้ที่เกิดขึ้นในระหว่าง 1
    ปีก่อนวันที่มีความสัมพันธ์ทางธุรกิจกับบุคคลเดียวกันด้วย

5)  ไม่เป็นผู้สอบบัญชีของบริษัทฯ บริษัทย่อย บริษัทร่วม หรือนิติบุคคลที่อาจมีความขัดแย้งกับบริษัทฯ
    และไม่เป็นผู้ถือหุ้นที่มีนัย (ถือหุ้นเกินกว่าร้อยละ 10
    ของจำนวนหุ้นที่มีสิทธิออกเสียงทั้งหมดของบริษัทฯ โดยนับรวมผู้ที่เกี่ยวข้องด้วย)
    ผู้มีอำนาจควบคุม หรือหุ้นส่วนของสำนักงานสอบบัญชี ซึ่งมีผู้สอบบัญชีของ บริษัทฯ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ สังกัดอยู่
    ทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า 2 ปี

6)  ไม่เป็นผู้ให้บริการทางวิชาชีพใดๆ รวมถึงการให้บริการเป็นที่ปรึกษากฎหมาย
    ที่ปรึกษาทางการเงิน หรือผู้ประเมินราคาทรัพย์สิน ซึ่งได้รับค่าบริการเกินกว่า 2
    ล้านบาทต่อปีจากบริษัทฯ บริษัทย่อย บริษัทร่วม ผู้ถือหุ้นรายใหญ่หรือผู้มีอำนาจควบคุมของบริษัทฯ
    และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
    ทั้งในปัจจุบันและก่อนได้รับการแต่งตั้งเป็นกรรมการอิสระไม่น้อยกว่า 2 ปี

7)  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่
    หรือผู้ถือหุ้น ซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

8)  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่ได้รับเงินเดือนประจำ หรือถือหุ้นเกินร้อยละ 1
    ของจำนวนหุ้นที่มีสิทธิออกเสียงทั้งหมดของบริษัทอื่น ซึ่งประกอบกิจการที่มีสภาพอย่างเดียวกัน
    และเป็นการแข่งขันที่มีนัยกับกิจการของบริษัทฯ หรือบริษัทย่อย

9)  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

ทั้งนี้ ภายหลังได้รับการแต่งตั้งให้เป็นกรรมการอิสระของบริษัทฯ แล้ว
กรรมการอิสระอาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัทฯ
บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัทฯ
โดยมีการตัดสินใจในรูปแบบขององค์คณะ (Collective decision) ได้
โดยไม่ถือว่ากรรมการอิสระนั้นเป็นกรรมการที่มีส่วนร่วมในการบริหารงาน

5.1.3 การจำกัดจำนวนบริษัทที่กรรมการแต่ละคนจะดำรงตำแหน่ง

คณะกรรมการบริษัทคำนึงถึงประสิทธิภาพในการปฏิบัติหน้าที่ในฐานะกรรมการบริษัท
โดยกำหนดนโยบายและวิธีปฏิบัติในการไปดำรงตำแหน่งกรรมการในบริษัทจดทะเบียนอื่นไว้ได้ไม่เกิน
3 บริษัท เนื่องจากตำแหน่งของผู้บริหารระดับสูงมีความสำคัญต่อการบริหารกิจการ
ซึ่งส่งผลกระทบต่อประสิทธิภาพในการปฏิบัติหน้าที่

5.1.4 การรวมหรือแยกตำแหน่ง

บริษัทฯ
กำหนดนโยบายให้มีการแยกตำแหน่งระหว่างประธานกรรมการและกรรมการผู้จัดการออกจากกัน
โดยประธานกรรมการมีบทบาทในการเป็นผู้นำของคณะกรรมการบริษัทในการกำหนดนโยบายร่วมกันของกรรมการ
ทิศทางการดำเนินธุรกิจของบริษัทฯ
ตลอดจนสนับสนุนช่วยเหลือดูแลให้ฝ่ายบริหารสามารถบริหารงานให้เป็นไปตามนโยบายที่บริษัทฯได้กำหนดไว้
ส่วนกรรมการผู้จัดการมีหน้าที่รับนโยบายจากคณะกรรมการบริษัทนำมาปฏิบัติให้สัมฤทธิผล

5.1.5 คุณสมบัติตำแหน่งประธานกรรมการ

บริษัทฯ กำหนดนโยบายให้ประธานกรรมการมีคุณสมบัติดังนี้

(1) เป็นผู้มีอาวุโส

(2) เป็นผู้มีความรู้ความเข้าใจในในอุตสาหกรรมของบริษัทฯ

(3) เป็นที่ยอมรับของกรรมการ

5.2 บทบาท หน้าที่ และความรับผิดชอบของคณะกรรมการบริษัท

5.2.1 ความเป็นอิสระจากฝ่ายจัดการ

คณะกรรมการบริษัทได้มีการแบ่งแยกบทบาทหน้าที่ ความรับผิดชอบระหว่างคณะกรรมการบริษัท
และฝ่ายจัดการออกจากกันอย่างชัดเจน เพื่อให้มีอิสระในการตัดสินใจ
และเป็นประโยชน์สูงสุดต่อบริษัทฯและผู้ถือหุ้น

5.2.2 ขอบเขตและอำนาจหน้าที่ของคณะกรรมการบริษัท มีดังนี้

1)  ดูแลและจัดการให้การดำเนินการของบริษัทฯ เป็นไปตามกฎหมาย วัตถุประสงค์
    ข้อบังคับของบริษัทฯ และมติที่ประชุมผู้ถือหุ้นด้วยความซื่อสัตย์ สุจริต ระมัดระวัง
    รักษาผลประโยชน์สูงสุดของบริษัทฯ บนหลักการกำกับดูแลกิจการที่ดี

2)  กำหนดนโยบายและทิศทางการดำเนินงานของบริษัทฯ รวมถึง การระดมทุน การบริหารเงินทุน
    การบริหารความเสี่ยงของบริษัทฯ
    และกำกับดูแลและติดตามให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจให้แก่กิจการและความมั่งคั่งให้แก่ผู้ถือหุ้น

3)  พิจารณาอนุมัติหรือให้ความเห็นชอบต่อรายการที่มีสาระสำคัญ เช่น
    การอนุมัติใช้วงเงินสินเชื่อจากสถาบันการเงิน การกู้ยืม การค้ำประกัน โครงการลงทุนใหม่
    การได้มาและจำหน่ายไปซึ่งทรัพย์สิน
    รายการที่เกี่ยวโยงกันและรายการที่อาจมีความขัดแย้งทางผลประโยชน์ของบริษัทฯและบริษัทย่อยเป็นต้น
    โดยให้เป็นไปตามกฎระเบียบข้อบังคับของสำนักงานกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย ตามกฎหมาย และข้อบังคับ หรือระเบียบปฏิบัติของบริษัทฯ

4)  พิจารณาอนุมัติงบการเงินก่อนนำส่งตลาดหลักทรัพย์แห่งประเทศไทย

5)  จัดให้มีระบบบัญชี และการรายงานทางการเงิน และการสอบบัญชีที่เชื่อถือได้

6)  จัดให้มีระบบการควบคุมภายในด้านการดำเนินงาน ด้านการรายงานทางการเงิน
    และระบบการบริหารความเสี่ยงที่เพียงพอและมีประสิทธิผล

7)  กำกับดูแลให้มีการรายงานข้อมูลทางการเงินและเปิดเผยข้อมูลที่สำคัญอย่างครบถ้วน ถูกต้อง
    และเพียงพอ และจัดให้มีช่องทางการสื่อสารกับผู้ถือหุ้นแต่ละกลุ่ม
    และผู้มีส่วนได้ส่วนเสียของบริษัทฯ อย่างเหมาะสม

8)  พิจารณาแต่งตั้งคณะกรรมการชุดย่อยของบริษัทฯ ได้แก่
    คณะกรรมการตรวจสอบและบริหารความเสี่ยง คณะกรรมการสรรหา พิจารณาค่าตอบแทน
    และกำกับดูแลกิจการ คณะอนุกรรมการจริยธรรม คณะผู้บริหาร
    และกำหนดแบ่งแยกบทบาทหน้าที่ และความรับผิดชอบของคณะกรรมการชุดย่อยต่างๆ
    อย่างชัดเจน เพื่อช่วยในการกำกับดูแลกิจการให้บรรลุวัตถุประสงค์ที่ได้กำหนดไว้ ทั้งนี้
    สมาชิกของคณะกรรมการชุดย่อยประกอบด้วยกรรมการอิสระเป็นส่วนใหญ่

9)  ประเมินผลการปฏิบัติตามนโยบายการกำกับดูแลกิจการที่ดีของบริษัทฯ
    และทบทวนนโยบายการกำกับดูแลกิจการที่ดี

10) จัดให้มีแผนงานการพัฒนากรรมการและผู้บริหาร และแผนงานการสืบทอดงาน (Succession
    Plan)

11) คณะกรรมการมีอำนาจกำหนดและแก้ไขเปลี่ยนแปลงชื่อกรรมการ
    ซึ่งมีอำนาจลงนามผูกพันบริษัทฯ ได้

12) คณะกรรมการมีอำนาจที่จะมอบหมายให้กรรมการคนหนึ่ง หรือหลายคน
    หรือบุคคลอื่นใดปฏิบัติการอย่างใดอย่างหนึ่งแทนคณะกรรมการได้
    โดยในการมอบอำนาจนั้นจะต้องอยู่ในภายใต้ขอบเขตแห่งอำนาจของคณะกรรมการ
    และกำหนดหน้าที่ความรับผิดชอบของผู้รับมอบอำนาจไว้อย่างชัดเจน

5.3 คณะกรรมการชุดย่อย

คณะกรรมการบริษัทได้พิจารณาแต่งตั้งคณะกรรมการชุดย่อยเพื่อช่วยศึกษากลั่นกรอง
โดยเฉพาะเรื่องที่ต้องอาศัยความเป็นกลางในการวินิจฉัย อีกทั้งได้กำหนดขอบเขต อำนาจหน้าที่
และความรับผิดชอบของคณะอนุกรรมการในแต่ละชุดโดยกำหนดให้สมาชิกส่วนใหญ่ของคณะกรรมการชุดย่อยเป็นกรรมการอิสระ
และประธานคณะกรรมการชุดย่อยเป็นกรรมการอิสระอีกด้วย

ปัจจุบันบริษัท จีเอฟพีที จำกัด (มหาชน) ได้แต่งตั้งคณะกรรมการชุดย่อยจำนวน 3 ชุดคือ

1) คณะกรรมการตรวจสอบและบริหารความเสี่ยง

2) คณะกรรมการสรรหา พิจารณาค่าตอบแทน และกำกับดูแลกิจการ

3) คณะอนุกรรมการจริยธรรม

5.3.1 คณะกรรมการตรวจสอบและบริหารความเสี่ยง

คณะกรรมการบริษัทได้พิจารณาแต่งตั้งคณะกรรมการตรวจสอบและบริหารความเสี่ยง
โดยกำหนดวาระการดำรงตำแหน่งคราวละ 3 ปี ซึ่งประกอบด้วยกรรมการอิสระจำนวน 3 ท่าน
ในจำนวนดังกล่าว กรรมการอย่างน้อย 1 ท่านต้องมีความรู้ด้านบัญชีและการเงิน
โดยคณะกรรมการตรวจสอบต้องมีคุณสมบัติเกี่ยวกับความเป็นอิสระตามประกาศของตลาดหลักทรัพย์แห่งประเทศไทย
เรื่องคุณสมบัติ ขอบเขตการดำเนินงาน ของคณะกรรมการตรวจสอบ
เพื่อทำหน้าที่ตรวจสอบกำกับดูแลการดำเนินงานของบริษัทฯ ดูแลรายงานทางการเงิน
ระบบควบคุมภายใน การคัดเลือกผู้สอบบัญชี การพิจารณาข้อขัดแย้งทางผลประโยชน์
รวมถึงการกำหนดนโยบายและแนวทางการบริหารความเสี่ยง

  ขอบเขตและอำนาจหน้าที่ของคณะกรรมการตรวจสอบและบริหารความเสี่ยง

1)  สอบทานให้บริษัทฯ มีการรายงานทางการเงินที่ถูกต้อง ครบถ้วนเชื่อถือได้
    และให้มีการเปิดเผยข้อมูลอย่างเพียงพอ

2)  สอบทานให้บริษัทฯ มีระบบควบคุมภายใน (Internal Control)
    และระบบการตรวจสอบภายใน (Internal Audit) ที่เพียงพอเหมาะสม และมีประสิทธิภาพ
    และกำกับดูแลการปฏิบัติงานของหน่วยงานตรวจสอบภายในในระดับนโยบายและการปฏิบัติงานตรวจสอบภายใน
    โดยพิจารณาให้ความเห็นชอบ กฎบัตร
    ความเป็นอิสระรวมทั้งขอบเขตและแผนการตรวจสอบของหน่วยงานตรวจสอบภายใน

3)  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัทฯ

4)  พิจารณาคัดเลือกและเสนอแต่งตั้งบุคคล
    ซึ่งมีความเป็นอิสระเพียงพอเพื่อทำหน้าที่เป็นผู้สอบบัญชีของบริษัทฯและพิจารณาเสนอค่าตอบแทนผู้สอบบัญชีของบริษัทฯ
    รวมทั้งเข้าประชุมร่วมกับผู้สอบบัญชี โดยไม่มีฝ่ายจัดการเข้าร่วมประชุมด้วย อย่างน้อยปีละ 1
    ครั้ง

5)  พิจารณาการเปิดเผยข้อมูลของบริษัทฯ กรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้อง
    ครบถ้วนและเป็นไปตามข้อกำหนดของตลาดหลักทรัพย์ฯ เพื่อให้มั่นใจว่า
    รายการดังกล่าวสมเหตุผลและเป็นประโยชน์สูงสุดต่อบริษัทฯ

6)  ทบทวนและแก้ไขกฎบัตรคณะกรรมการตรวจสอบ
    เพื่อให้ทันสมัยและเหมาะสมกับสภาพแวดล้อมขององค์กรและนำเสนอคณะกรรมการบริษัทพิจารณาอนุมัติ

7)  จัดทำรายงานของคณะกรรมการตรวจสอบในรายงานประจำปีของบริษัทฯ
    และให้ความเห็นในหัวข้อต่าง เช่น

  - ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

  - ความเห็นเกี่ยวกับความเพียงพอของระบบควบคุมภายในของบริษัทฯ

  - ความเห็นเกี่ยวกับความเหมาะสมของผู้สอบบัญชี

  - ความเห็นเกี่ยวกับรายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความ รับผิดชอบที่ได้รับมอบหมายจากคณะกรรมการบริษัท

8)  กำหนดนโยบายและแนวทางบริหารความเสี่ยงของบริษัทฯ เพื่อเสนอต่อคณะกรรมการบริษัท
    เพื่อพิจารณาการบริหารความเสี่ยงที่มีผลกระทบต่อการดำเนินงานประเภทต่างๆ ที่สำคัญ เช่น
    ความเสี่ยงด้านราคาสินค้า ความเสี่ยงจากตลาด ความเสี่ยงจากอัตราแลกเงิน
    ความเสี่ยงด้านสภาพคล่อง และความเสี่ยงด้านปฏิบัติการ เป็นต้น

9)  ควบคุมติดตามดูแล ตรวจสอบ และประเมินผลการบริหารความเสี่ยง
    ตามนโยบายบริหารความเสี่ยงที่กำหนด
    และทบทวนความเพียงพอของนโยบายและระบบบริหารความเสี่ยงโดยรวม

10) ปฏิบัติการอื่นใดตามที่คณะกรรมการบริษัทมอบหมายให้เป็นคราวๆ ไป

  5.3.2 คณะกรรมการสรรหา พิจารณาค่าตอบแทน และกำกับดูแลกิจการ

คณะกรรมการบริษัทได้พิจารณาแต่งตั้งคณะกรรมการสรรหา พิจารณาค่าตอบแทน
และกำกับดูแลกิจการโดยกำหนดวาระการดำรงตำแหน่ง คราวละ 3 ปีประกอบด้วยกรรมการจำนวน
5 ท่าน โดยมีวัตถุประสงค์เพื่อการพิจารณาคัดเลือกบุคคลที่สมควรได้รับการเสนอชื่อ
เพื่อรับเลือกตั้งเป็นกรรมการและผู้บริหารระดับสูงเมื่อมีตำแหน่งว่าง
รวมทั้งพิจารณาค่าตอบแทนโดยมีการกำหนดวิธีการสรรหาและวิธีการกำหนดค่าตอบแทนอย่างมีหลักเกณฑ์และโปร่งใส
เพื่อเสนอต่อที่ประชุมคณะกรรมการบริษัท หรือที่ประชุมผู้ถือหุ้นแล้วแต่กรณี เพื่อพิจารณาเรื่องนั้นๆ
ต่อไป

ขอบเขตและอำนาจหน้าที่ของคณะกรรมการสรรหา พิจารณาค่าตอบแทน และกำกับดูแลกิจการ

1)  พิจารณากำหนดคุณสมบัติของกรรมการ หลักเกณฑ์ และขั้นตอนในการสรรหาบุคคลที่เหมาะสม
    เพื่อเสนอชื่อกรรมการบริษัท กรรมการของคณะกรรมการชุดย่อยต่างๆ
    โดยพิจารณาความเหมาะสมของจำนวนโครงสร้าง ขนาด และองค์ประกอบของคณะกรรมการ
    เพื่อเสนอต่อคณะกรรมการบริษัท และ/หรือเสนอขออนุมัติต่อที่ประชุมผู้ถือหุ้น แล้วแต่กรณี

2)  พิจารณาสรรหา คัดเลือก และเสนอบุคคลที่เหมาะสมให้ดำรงตำแหน่งกรรมการบริษัท
    ที่หมดวาระ และ/หรือมีตำแหน่งว่างลง

3)  กำหนดหลักเกณฑ์และประเมินผลการปฏิบัติงานของคณะกรรมการบริษัทเป็นประจำทุกปี
    เพื่อรายงานต่อคณะกรรมการบริษัท

4)  กำหนดหลักเกณฑ์และนโยบายการจ่ายค่าตอบแทนของคณะกรรมการบริษัท คณะกรรมการชุดย่อย
    และผู้บริหาร ให้สอดคล้องเหมาะสมกับความรับผิดชอบ เปรียบเทียบได้
    และเป็นไปตามนโยบายที่คณะกรรมการกำหนด เพื่อเสนอต่อคณะกรรมการบริษัท
    และ/หรือเสนอขออนุมัติต่อที่ประชุมผู้ถือหุ้น แล้วแต่กรณี

5)  พิจารณาเสนอหลักเกณฑ์ในการสืบทอดตำแหน่งผู้บริหาร ให้คณะกรรมการบริษัทพิจารณา

6)  ปฏิบัติการอื่นใดที่เกี่ยวกับการสรรหาและพิจารณาค่าตอบแทนตามที่คณะกรรมการบริษัทมอบหมาย

7)  กำหนดนโยบายด้านการกำกับดูแลกิจการที่ดีของบริษัทฯ
    เพื่อเสนอต่อคณะกรรมการบริษัทพิจารณาให้ความเห็นชอบ

8)  ติดตามให้มีการปฏิบัติตามนโยบายการกำกับดูแลกิจการ
    รวมถึงทบทวนและปรับปรุงนโยบายให้มีความเหมาะสมอย่างสม่ำเสมอ

9)  จัดให้มีการประเมินผลการปฏิบัติงานประจำปีของคณะกรรมการบริษัท
    และประธานเจ้าหน้าที่บริหาร

10) ปฏิบัติการอื่นใดตามที่คณะกรรมการบริษัทมอบหมายให้เป็นคราวๆ ไป

  5.3.3 คณะอนุกรรมการจริยธรรม

คณะกรรมการเป็นผู้แต่งตั้งคณะอนุกรรมการจริยธรรม (Code of Conduct Committee)
ประกอบด้วยกรรมการอย่างน้อย 3 ท่าน และตัวแทนจากพนักงานจำนวน 2 ท่าน
เป็นคณะอนุกรรมการ
คณะกรรมการจะแต่งตั้งคณะอนุกรรมการคนหนึ่งเป็นประธานคณะอนุกรรมการจริยธรรม
และให้ประธานคณะอนุกรรมการจริยธรรมแต่งตั้งเลขานุการคณะอนุกรรมการจริยธรรม
โดยมีวาระการดำรงตำแหน่งคราวละหนึ่งปี

ขอบเขตและอำนาจหน้าที่ของคณะอนุกรรมการจริยธรรม

1)  กำหนดนโยบายและทิศทางการดำเนินงานด้านจริยธรรมทางธุรกิจ รวมทั้งจรรยาบรรณธุรกิจ
    และนำเสนอต่อคณะกรรมการเพื่อพิจารณาอนุมัติให้มีการปฏิบัติในทุกระดับต่อไป

2)  กำกับดูแลให้การดำเนินกิจการของบริษัทฯ และการปฏิบัติงานของคณะกรรมการ
    คณะอนุกรรมการ ผู้บริหาร ฝ่ายจัดการ และบุคลากรของบริษัทฯ
    ให้ปฏิบัติงานโดยสอดคล้องกับข้อ 1)

3)  ทบทวนนโยบาย ปรับปรุง แก้ไข คู่มือจริยธรรมธุรกิจ
    ตลอดจนข้อพึงปฏิบัติหรือแนวปฏิบัติของบริษัทฯ ให้สอดคล้องกับแนวทางปฏิบัติของสากล
    และข้อเสนอแนะของสถาบันต่างๆ และนำเสนอต่อคณะกรรมการเพื่อพิจารณาอนุมัติต่อไป

4)  ติดตามความเคลื่อนไหว แนวโน้ม และเปรียบเทียบการปฏิบัติด้านจริยธรรมธุรกิจของบริษัทฯ
    กับแนวปฏิบัติชั้นนำ

5)  ดูแลและส่งเสริมให้มีการดำเนินการในการปฏิบัติตามข้อ 1)
    ให้มีผลอย่างต่อเนื่องและเหมาะสมกับธุรกิจของบริษัทฯ

6)  ให้คำแนะนำแก่บริษัทฯ คณะกรรมการ ผู้บริหาร ฝ่ายจัดการ
    และพนักงานในเรื่องที่เกี่ยวกับจริยธรรมธุรกิจ

7)  รับเรื่องร้องเรียนการกระทำที่อาจจะฝ่าฝืนจริยธรรมธุรกิจ
    รวมทั้งดำเนินการสอบสวนข้อเท็จจริง

8)  ตอบชี้แจงข้อซักถามและตีความ ในกรณีที่มีข้อสงสัย

9)  ดูแลการสร้างจิตสำนึกและการอบรมพนักงานให้มีความรู้ความเข้าใจจริยธรรมธุรกิจ
    และเสริมสร้างให้พนักงานทุกคนยืดถือและปฏิบัติ

10) รายงานเกี่ยวกับจริยธรรมธุรกิจของบริษัทฯ ต่อคณะกรรมการเพื่อทราบเป็นประจำทุกปี
    เพื่อให้คณะกรรมการพิจารณาในกรณีที่มีเรื่องสำคัญซึ่งกระทบต่อบริษัทฯ อย่างมีนัยสำคัญ
    รวมทั้งให้ความเห็นในแนวปฏิบัติและข้อเสนอแนะ เพื่อปรับปรุงแก้ไขตามความเหมาะสม

5.4 การปฏิบัติหน้าที่ของคณะกรรมการ

5.4.1 การเข้าร่วมประชุม

บริษัทฯ จัดให้มีการประชุมคณะกรรมการบริษัทเป็นประจำทุกเดือน
และกำหนดให้เป็นวันพฤหัสบดีสุดท้ายของทุกเดือน
โดยได้แจ้งให้คณะกรรมการได้ทราบล่วงหน้าไว้แล้ว อย่างไรก็ตาม การกำหนดวัน เวลาประชุม
อาจมีการเปลี่ยนแปลงตามความเหมาะสม
ขึ้นอยู่กับความสำคัญของวาระการประชุมที่จะต้องนำเข้าพิจารณา

ในปี 2555 ที่ผ่านมา กรรมการได้เข้าร่วมประชุมคณะกรรมการบริษัท
และมีการเข้าร่วมประชุมคณะกรรมการชุดย่อย โดยมีรายละเอียดดังนี้

+------------------+---------------+--------+--------+--------+------+
| รายชื่อกรรมการ     | ตำแหน่ง        | การ    |        |        |      |
|                  |               | ประชุมปี |        |        |      |
|                  |               | 2555   |        |        |      |
+------------------+---------------+--------+--------+--------+------+
|                  |               | คณ     | คณะ    | คณะ    | ป    |
|                  |               | ะกรรมก | กรรมกา | กรรมกา | ระชุม |
|                  |               | ารบริษัท | รตรวจส | รสรรหา |      |
|                  |               |        | อบและบ |        | ผ    |
|                  |               |        | ริหารคว | พิจ     | ู้ถือหุ้น |
|                  |               |        | ามเสี่ยง | ารณาค่า |      |
|                  |               |        |        | ตอบแทน |      |
|                  |               |        |        |        |      |
|                  |               |        |        | และ    |      |
|                  |               |        |        | กำกับดูแ |      |
|                  |               |        |        | ลกิจการ |      |
+------------------+---------------+--------+--------+--------+------+
|                  |               | รวม 9  | รวม 4  | รวม 1  | รวม  |
|                  |               | ครั้ง/ปี  | ครั้ง/ปี  | ครั้ง/ปี  | 1    |
|                  |               |        |        |        | ค    |
|                  |               |        |        |        | รั้ง/ปี |
+------------------+---------------+--------+--------+--------+------+
| 1. นายประสิทธิ์     | ประธานกรรมการ | 9(9)   | -      | -      | 1(1) |
| ศิริมงคลเกษม       |               |        |        |        |      |
+------------------+---------------+--------+--------+--------+------+
| 2. นายวิรัช        | รอง           | 9(9)   | -      | -      | 1(1) |
| ศิริมงคลเกษม       | ประธานกรรมการ |        |        |        |      |
|                  |               |        |        |        |      |
|                  | และ           |        |        |        |      |
|                  | กรรมการผู้จัดการ |        |        |        |      |
+------------------+---------------+--------+--------+--------+------+
| 3. นพ.อนันต์       | ประธา         | 9(9)   | -      | 1(1)   | 1(1) |
| ศิริมงคลเกษม       | นกรรมการบริหาร |        |        |        |      |
|                  |               |        |        |        |      |
|                  | และรอง        |        |        |        |      |
|                  | กรรมการผู้จัดการ |        |        |        |      |
+------------------+---------------+--------+--------+--------+------+
| 4. นพ.สาธิต กรเณศ | ประธานก       | 9(9)   | 4(4)   | 1(1)   | 1(1) |
|                  | รรมการตรวจสอบ |        |        |        |      |
|                  |               |        |        |        |      |
|                  | แ             |        |        |        |      |
|                  | ละกรรมการอิสระ |        |        |        |      |
+------------------+---------------+--------+--------+--------+------+
| 5. นายปารเมศ     | ก             | 9(9)   | 4(4)   | 1(1)   | 1(1) |
| เหตระกูล          | รรมการตรวจสอบ |        |        |        |      |
|                  |               |        |        |        |      |
|                  | แ             |        |        |        |      |
|                  | ละกรรมการอิสระ |        |        |        |      |
+------------------+---------------+--------+--------+--------+------+
| 6. นายธนาธิป      | ก             | 8(9)   | 4(4)   | 1(1)   | 1(1) |
| พิเชษฐวณิชย์โชค     | รรมการตรวจสอบ |        |        |        |      |
|                  |               |        |        |        |      |
|                  | แ             |        |        |        |      |
|                  | ละกรรมการอิสระ |        |        |        |      |
+------------------+---------------+--------+--------+--------+------+
| 7. นางสมสิริ       | กรรมการบริหาร  | 8(9)   | -      | -      | 1(1) |
| อิงโพธิ์ชัย          |               |        |        |        |      |
+------------------+---------------+--------+--------+--------+------+
| 8. น.ส.วรรณี      | กรรมการ       | 9(9)   | -      | -      | 1(1) |
| ศิริมงคลเกษม       |               |        |        |        |      |
+------------------+---------------+--------+--------+--------+------+
| 9. นายสุจิน        | กรรมการ       | 8(9)   | -      | 1(1)   | 1(1) |
| ศิริมงคลเกษม       |               |        |        |        |      |
+------------------+---------------+--------+--------+--------+------+

5.4.2 การพิจารณากำหนดวาระการประชุม

ประธานกรรมการและกรรมการผู้จัดการหารือร่วมกันในการพิจารณาเลือกเรื่องเข้าวาระการประชุมคณะกรรมการบริษัท
และเป็นผู้กำหนดวาระการประชุมซึ่งได้จัดพิมพ์เป็นเอกสาร
เพื่อให้กรรมการได้พิจารณาเป็นการล่วงหน้า และมีเวลาศึกษาข้อมูลก่อนเข้าประชุม

5.4.3 เอกสารการประชุม

คณะกรรมการบริษัทได้มอบหมายให้ฝ่ายเลขานุการบริษัทเป็นผู้จัดเตรียมวาระการประชุม
ตลอดจนเอกสารและข้อมูลที่จำเป็นต่อการตัดสินใจในแต่ละวาระ
เพื่อให้คณะกรรมการพิจารณาเป็นการล่วงหน้า และมีเวลาเพียงพอในการศึกษาข้อมูลอย่างน้อย 7
วัน ก่อนการประชุม

5.4.4 การดำเนินการประชุม

ประธานกรรมการเป็นผู้จัดสรรเวลาอย่างเพียงพอในการพิจารณาในแต่ละวาระของการดำเนินการประชุม

5.4.5 การเชิญฝ่ายจัดการเข้าร่วมประชุม

คณะกรรมการบริษัทส่งเสริมให้มีการเชิญฝ่ายจัดการระดับสูงเข้าร่วมประชุมคณะกรรมการ
เพื่อให้รายละเอียดเพิ่มเติมในฐานะที่เกี่ยวข้องกับปัญหาโดยตรง
อีกทั้งเปิดโอกาสให้ฝ่ายจัดการได้รู้จักกับคณะกรรมการบริษัท

5.4.6 การเข้าถึงสารสนเทศ

คณะกรรมการบริษัทสามารถเข้าถึงสารสนเทศที่จำเป็นเพิ่มเติมได้จากกรรมการผู้จัดการ
เลขานุการบริษัท และผู้บริหารอื่นๆ ที่ได้รับมอบหมายไว้

5.4.7 การประชุมของกรรมการที่ไม่เป็นผู้บริหาร

คณะกรรมการบริษัทสนับสนุนให้กรรมการที่ไม่ได้เป็นผู้บริหารได้มีโอกาสประชุมกันเองตามความเหมาะสม
โดยไม่มีกรรมการที่เป็นผู้บริหารหรือฝ่ายบริหารเข้าร่วมการประชุม
เพื่อเปิดโอกาสให้อภิปรายปัญหาต่างๆ ทั้งที่เกี่ยวกับธุรกิจของบริษัทฯ เรื่องที่อยู่ในความสนใจ
ซึ่งได้มีการปฏิบัติแล้วในส่วนของกรรมการที่ไม่ได้เป็นผู้บริหาร แต่เป็นกรรมการตรวจสอบ
และเป็นกรรมการอิสระ ซึ่งได้จัดให้มีการประชุมเป็นประจำอยู่แล้วไม่น้อยกว่าปีละ 4 ครั้ง

5.4.8 เลขานุการบริษัท

คณะกรรมการบริษัทได้มีการแต่งตั้งเลขานุการบริษัท
ซึ่งทำหน้าที่ให้คำแนะนำด้านกฎหมายและกฎเกณฑ์ต่างๆ ที่คณะกรรมการจะต้องทราบและปฏิบัติ
ตลอดจนดูแลกิจกรรมของคณะกรรมการ และประสานงานให้มีการปฏิบัติตามมติคณะกรรมการบริษัท
รวมทั้งมีหน้าที่และความรับผิดชอบอื่นๆ
ตามหลักเกณฑ์ที่กำหนดไว้ในกฎหมายว่าด้วยหลักทรัพย์และตลาดหลักทรัพย์
ซึ่งปัจจุบันคณะกรรมการบริษัทได้แต่งตั้งให้ น.ส.จุฑามาส อิงโพธิ์ชัย เป็นเลขานุการบริษัท
ตามมาตรา 89/15 ของพระราชบัญญัติหลักทรัพย์และตลาดหลักทรัพย์ ฉบับที่ 4 พ.ศ. 2551

5.5 การประเมินผลงานของคณะกรรมการและประธานเจ้าหน้าที่บริหาร

คณะกรรมการบริษัทจัดให้มีการประเมินผลการปฏิบัติงานอย่างเป็นทางการเป็นประจำปีละ 1 ครั้ง
โดยอ้างอิงจากแบบประเมินของตลาดหลักทรัพย์แห่งประเทศไทย
และสมาคมส่งเสริมสถาบันกรรมการบริษัทไทย
เพื่อใช้เป็นกรอบในการตรวจสอบการปฏิบัติงานในหน้าที่ของคณะกรรมการบริษัทอย่างสม่ำเสมอ
ในการประเมินผลคณะกรรมการบริษัท
มีการเปรียบเทียบว่าได้ดำเนินการตามนโยบายการกำกับดูแลกิจการที่ได้อนุมัติไว้
และ/หรือตามแนวปฏิบัติที่ดี (Good Practices) หรือไม่
เพื่อปรับปรุงการปฏิบัติงานของคณะกรรมการบริษัทให้สอดคล้องกับแนวนโยบายที่กำหนดไว้

เมื่อวันที่ 30 มกราคม 2556
คณะกรรมการได้จัดให้มีการประเมินผลการปฎิบัติงานของคณะกรรมการบริษัททั้งคณะ ประจำปี 2555
โดยอ้างอิงจากแบบประเมินของตลาดหลักทรัพย์แห่งประเทศไทย ซึ่งผลการประเมินอยู่ในระดับที่ดี

นอกจากนี้ คณะกรรมการบริษัทยังจัดให้มีการประเมินผลการปฏิบัติงานของประธานเจ้าหน้าที่บริหาร
เป็นประจำทุกปี

5.6 ค่าตอบแทนกรรมการและผู้บริหาร

คณะกรรมการบริษัทได้กำหนดค่าตอบแทนกรรมการบริษัท
โดยผ่านความเห็นชอบจากคณะกรรมการสรรหา พิจารณาค่าตอบแทน และกำกับดูแล
โดยอ้างอิงกับบริษัทในกลุ่มอุตสาหกรรมเดียวกัน

คณะกรรมการบริษัทได้มอบหมายให้คณะกรรมการสรรหา พิจารณาค่าตอบแทน และกำกับดูแล
เป็นผู้พิจารณาความเหมาะสมของค่าตอบแทนกรรมการในแต่ละปี
และเสนอต่อคณะกรรมการบริษัทเพื่อขออนุมัติจากที่ประชุมสามัญ ผู้ถือหุ้น
ส่วนค่าตอบแทนสำหรับผู้บริหารนั้น
คณะกรรมการบริษัทมอบหมายให้คณะกรรมการบริหารเป็นผู้ทำหน้าที่ในการพิจารณากำหนดค่าตอบแทนผู้บริหารระดับสูง
ซึ่งมีแนวทางในการดำเนินการให้สอดคล้องเหมาะสมกับความรับผิดชอบ ผลงานที่ได้
และเปรียบเทียบได้กับระดับที่ปฏิบัติในกลุ่มอุตสาหกรรมเดียวกัน

ในปี 2555 บริษัท จีเอฟพีที จำกัด (มหาชน) ได้มีการจ่ายค่าตอบแทนดังต่อไปนี้

5.6.1 ค่าตอบแทนที่เป็นตัวเงิน

5.6.1.1 ค่าตอบแทนในฐานะกรรมการ

ณ วันที่ 31 ธันวาคม 2555 ค่าตอบแทนรวมของกรรมการบริษัททั้ง 9 ท่าน มีจำนวนรวม
4,225,000 บาท เป็นค่าตอบแทนในรูปของค่าตอบแทนรายเดือนและค่าตอบแทนพิเศษตามอัตรา
ซึ่งได้รับอนุมัติจากที่ประชุมสามัญผู้ถือหุ้น

นอกจากนี้กรรมการบางท่านยังได้รับค่าตอบแทนในฐานะดำรงตำแหน่งเป็นกรรมการของบริษัทย่อย
จำนวน 0.52 ล้านบาท โดยรายละเอียดค่าตอบแทนของกรรมการแต่ละท่าน มีดังต่อไปนี้

  หน่วย : บาท

+----+----------------------------+------------------+----------------+
| ลำ | ชื่อ – ชื่อสกุล                 | จีเอฟพีที           | บริษัทย่อย        |
| ดับ |                            |                  |                |
|    |                            |                  |                |
| ที่  |                            |                  |                |
+----+----------------------------+------------------+----------------+
|    |                            | กรรมการและ       | กรรมการ        |
|    |                            |                  |                |
|    |                            | กรรมการตรวจสอบ   |                |
+----+----------------------------+------------------+----------------+
| 1. | นายประสิทธิ์ ศิริมงคลเกษม       | 520,000          | 130,000        |
+----+----------------------------+------------------+----------------+
| 2. | นายวิรัช ศิริมงคลเกษม          | 455,000          | 130,000        |
+----+----------------------------+------------------+----------------+
| 3. | นพ.อนันต์ ศิริมงคลเกษม         | 455,000          | 130,000        |
+----+----------------------------+------------------+----------------+
| 4. | นพ.สาธิต กรเณศ              | 520,000          | -              |
+----+----------------------------+------------------+----------------+
| 5. | นายปารเมศ เหตระกูล          | 455,000          | -              |
+----+----------------------------+------------------+----------------+
| 6. | นายธนาธิป พิเชษฐวณิชย์โชค      | 455,000          | -              |
+----+----------------------------+------------------+----------------+
| 7. | นางสมสิริ อิงโพธิ์ชัย            | 455,000          | 130,000        |
+----+----------------------------+------------------+----------------+
| 8. | น.ส.วรรณี ศิริมงคลเกษม        | 455,000          | -              |
+----+----------------------------+------------------+----------------+
| 9. | นายสุจิน ศิริมงคลเกษม          | 455,000          | -              |
+----+----------------------------+------------------+----------------+

5.6.1.2 ค่าตอบแทนในฐานะผู้บริหาร

ณ วันที่ 31 ธันวาคม 2555 ค่าตอบแทนผู้บริหารของจีเอฟพีที จำนวน 10 ท่าน ประกอบด้วย
เงินเดือน โบนัส และผลตอบแทนอื่น มีจำนวนรวมทั้งสิ้น 24,798,312 บาท

5.6.2 ค่าตอบแทนอื่น

-ไม่มี-

5.7 การพัฒนากรรมการและผู้บริหาร

5.7.1 ความรู้ความเข้าใจในการปฏิบัติหน้าที่

คณะกรรมการบริษัทได้มอบหมายให้เลขานุการบริษัทเป็นผู้แนะนำกรรมการใหม่ให้ทราบถึงภาระหน้าที่และความรับผิดชอบของกรรมการ
นอกจากนี้
ยังให้ฝ่ายจัดการเป็นผู้ให้คำแนะนำเกี่ยวกับลักษณะธุรกิจและแนวทางการดำเนินธุรกิจของบริษัทฯ

5.7.2 แผนการสืบทอดตำแหน่งและการพัฒนาผู้บริหาร

คณะกรรมการบริษัท
ได้กำหนดให้ฝ่ายบริหารเป็นผู้รับผิดชอบในการวางแผนการพัฒนาและสืบทอดงานตำแหน่งงาน
เพื่อเตรียมความพร้อมให้การดำเนินธุรกิจเป็นไปอย่างต่อเนื่อง
ในกรณีที่ผู้บริหารระดับสูงไม่สามารถปฏิบัติหน้าที่ได้

1. ประธานเจ้าหน้าที่บริหาร
มีหน้าที่รายงานให้คณะกรรมการบริษัททราบเป็นประจำถึงแผนสืบทอดตำแหน่ง
เพื่อให้มั่นใจได้ว่าบริษัทฯ
มีระบบการคัดสรรบุคลากรที่จะเข้ามารับผิดชอบในตำแหน่งงานบริหารที่สำคัญทุกระดับอย่างเหมาะสม

2. คณะกรรมการบริษัทสนับสนุนให้มีโครงการสำหรับพัฒนาผู้บริหารเป็นประจำทุกปี
โดยส่งเสริมและอำนวยความสะดวก ให้มีการฝึกอบรมและให้ความรู้แก่กรรมการ
กรรมการตรวจสอบ ผู้บริหาร เลขานุการบริษัท ตลอดจน ผู้บริหารระดับสูงอื่นๆ
ในเรื่องหลักการกำกับดูแลกิจการของบริษัทฯ
เพื่อเสริมสร้างประสิทธิภาพในการดำเนินงานและพัฒนาการปฏิบัติงานอย่างต่อเนื่อง

หมวดที่ 6 นโยบายและแนวปฏิบัติอื่น ๆ

6.1 นโยบายธุรกิจ

บริษัทฯ
กำหนดนโยบายการดำเนินธุรกิจในการเป็นผู้นำของอุตสาหกรรมการผลิตและแปรรูปสินค้าปศุสัตว์
และเกษตรอย่างครบวงจร เน้นความปลอดภัยทางด้านอาหาร
ตลอดจนความสามารถในการตรวจสอบย้อนกลับ อีกทั้งความรับผิดชอบต่อสิ่งแวดล้อมและสังคม

คณะกรรมการบริษัทได้มอบหมายให้ฝ่ายบริหารกำหนดเป้าหมายกลยุทธ์ แผนงาน
และงบประมาณให้สอดคล้องกับนโยบายที่กำหนด

6.2 นโยบายการกำกับดูแลกิจการ

บริษัท จีเอฟพีที จำกัด (มหาชน) ตระหนักถึงความสำคัญของการกำกับดูแลกิจการที่ดี และเชื่อมั่นว่า
ระบบการบริหารจัดการที่ดี การมีคณะกรรมการและผู้บริหารที่มีวิสัยทัศน์และมีความรับผิดชอบต่อหน้าที่
มีกลไกการควบคุมและการถ่วงดุลอำนาจ เพื่อให้การบริหารงานเป็นไปอย่างโปร่งใส ตรวจสอบได้
การเคารพสิทธิความเท่าเทียมกันของผู้ถือหุ้น และมีความรับผิดชอบต่อผู้มีส่วนได้เสีย
จะเป็นปัจจัยสำคัญในการเพิ่มมูลค่าและผลตอบแทนสูงสุดให้แก่ผู้ถือหุ้นของบริษัทฯ ในระยะยาว

คณะกรรมการบริษัทได้จัดทำคู่มือหลักการกำกับดูแลกิจการที่ดีของบริษัทฯ ไว้เป็นลายลักษณ์อักษร
และกำหนดให้มีการประชุมอย่างน้อยปีละ 1 ครั้ง
เพื่อทบทวนนโยบายและดูแลให้มีการปฏิบัติตามนโยบายดังกล่าว

(โปรดพิจารณารายละเอียดเพิ่มเติมในคู่มือการกำกับดูแลกิจการ)

6.3 นโยบายด้านความรับผิดชอบต่อสังคม

บริษัท จีเอฟพีที จำกัด (มหาชน) มีนโยบายดำเนินธุรกิจด้านความรับผิดชอบต่อสังคม (Corporate
Social Responsibility; CSR) ภายใต้หลักพื้นฐานทางจริยธรรม
เพื่อให้เกิดความเป็นธรรมต่อผู้มีส่วนได้เสียทุกฝ่ายที่เกี่ยวข้อง
พร้อมทั้งนำหลักการกำกับดูแลกิจการที่ดีมาเป็นแนวทาง
เพื่อรักษาดุลยภาพของการดำเนินงานทั้งทางด้านเศรษฐกิจ ชุมชน สังคม และสิ่งแวดล้อม
อันนำไปสู่การพัฒนาธุรกิจที่ประสบความสำเร็จอย่างยั่งยืน

6.4 นโยบายจริยธรรมธุรกิจ

บริษัท จีเอฟพีที จำกัด (มหาชน) ยึดหลักการดำเนินธุรกิจอย่างซื่อสัตย์ สุจริต
มีคุณธรรมและจริยธรรม ตลอดจนปฏิบัติตามกฎหมาย กฎระเบียบ และข้อบังคับที่เกี่ยวข้อง
โดยคำนึงถึงสิทธิของผู้มีส่วนได้เสีย ได้แก่ ผู้ถือหุ้น พนักงาน ลูกค้า คู่ค้า เจ้าหนี้ คู่แข่ง ชุมชน
สังคม และสิ่งแวดล้อมอย่างเท่าเทียมกัน

ความรับผิดชอบต่อผู้มีส่วนได้เสีย

6.4.1 ความรับผิดชอบต่อผู้ถือหุ้น

บริษัทฯ มุ่งมั่นเป็นตัวแทนที่ดีของผู้ถือหุ้นในการดำเนินธุรกิจเพื่อสร้างความพึงพอใจสูงสุดให้ผู้ถือหุ้น
โดยคำนึงถึงการเจริญเติบโตของมูลค่าบริษัทฯ ในระยะยาวด้วยผลตอบแทนที่ดีและต่อเนื่อง
รวมทั้งการดำเนินการเปิดเผยข้อมูลอย่างโปร่งใส และเชื่อถือได้ต่อผู้ถือหุ้น

  6.4.2 ความรับผิดชอบต่อลูกค้า

บริษัทฯ
มีความมุ่งมั่นในการสร้างความพึงพอใจและความมั่นใจให้กับลูกค้าที่จะได้รับผลิตภัณฑ์และบริการที่ดีมีคุณภาพในระดับราคาที่เหมาะสม
รวมทั้งรักษาสัมพันธภาพที่ดี จึงได้กำหนดแนวทางปฏิบัติไว้ดังต่อไปนี้

  -
  ผลิตสินค้าและบริการที่มีคุณภาพโดยมุ่งมั่นที่จะยกระดับมาตรฐานให้สูงขึ้นอย่างต่อเนื่องและจริงจังเปิดเผย
  ข่าวสารข้อมูลเกี่ยวกับสินค้าและบริการอย่างครบถ้วน ถูกต้องและไม่บิดเบือนข้อเท็จจริง

  - กรรมการ ผู้บริหาร และพนักงานทุกรับจะไม่เปิดเผยข้อมูลของลูกค้า
  โดยไม่ได้รับอนุญาตจากลูกค้าหรือผู้มีอำนาจของบริษัทฯ ก่อน
  เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฏหมาย

  6.4.3 ความรับผิดชอบต่อคู่ค้าและเจ้าหนี้

การดำเนินธุรกิจกับคู่ค้าใดๆ ต้องไม่นำมาซึ่งความเสื่อมเสียต่อชื่อเสียงของบริษัทฯ
หรือขัดต่อกฏหมายใดๆ
มีการคำนึงถึงความเสมอภาคในการดำเนินธุรกิจและผลประโยชน์ร่วมกันกับคู่ค้า
การคัดเลือกคู่ค้าต้องทำอย่างยุติธรรม ทั้งนี้ บริษัทฯ
ถือว่าคู่ค้าเป็นปัจจัยสำคัญในการร่วมสร้างมูลค่าให้กับลูกค้า บริษัทฯ
ยึดมั่นในสัญญาและถือปฏิบัติตามเงื่อนไขที่มีต่อเจ้าหนี้เป็นสำคัญ ในการชำระคืนเงินต้น ดอกเบี้ย
และการดูแลหลักประกันต่างๆ

  6.4.4 ความรับผิดชอบต่อพนักงาน

พนักงานเป็นทรัพยากรอันมีค่าสูงสุดและเป็นปัจจัยสำคัญสู่ความสำเร็จของบริษัทฯ ดังนั้น บริษัทฯ
จึงได้มุ่งพัฒนาเสริมสร้างวัฒนธรรมและบรรยากาศการทำงานที่ดี รวมทั้งส่งเสริมการทำงานเป็นทีม
ปฏิบัตต่อพนักงานด้วยความสุภาพและให้ความเคารพต่อความเป็นปัจเจกชน การว่าจ้าง
แต่งตั้งและโยกย้ายพนักงาน
จะพิจารณาบนพื้นฐานของคุณธรรมและการใช้ทรัพยากรบุคคลให้เกิดประโยชน์สูงสุดแก่บริษัทฯ

บริษัทฯ
มีความรับผิดชอบในการดูแลรักษาสภาพแวดล้อมการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
และยึดมั่นปฏิบัติตามกฏหมายว่าด้วยแรงงานอย่างเคร่งครัด
อีกทั้งเคารพในความเป็นส่วนตัวของพนักงาน ไม่นำข้อมูลส่วนตัว เช่น เงินเดือน
ประวัติการรักษาพยาบาล ครอบครัว ไปเปิดเผยให้กับบุคคลภายนอก หรือผู้ที่ไม่เกี่ยวข้อง
เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับกฎหมาย

  6.4.5 ความรับผิดชอบต่อคู่แข่ง

บริษัทฯ มีนโยบายสนับสนุนและส่งเสริมการแข่งขันทางการค้าอย่างเสรีและเป็นธรรม
รวมถึงไม่มีนโยบายในการแข่งขันทางการค้าโดยใช้วิธีการใดๆ
ให้ได้มาซึ่งข้อมูลของคู่แข่งขันอย่างผิดกฏหมายและขัดต่อจริยธรรม

  6.4.6 ความรับผิดชอบต่อชุมชน สังคม และสิ่งแวดล้อม

บริษัทฯ ในฐานะเป็นบริษัทไทย
ตระหนักและมีจิตสำนึกในบุญคุณของประเทศและเป็นส่วนหนึ่งของสังคม
ซึ่งต้องรับผิดชอบช่วยเหลือสังคม สนับสนุนกิจกรรมของท้องถิ่นที่บริษัทฯ มีการดำเนินธุรกิจ
และมีนโยบายผลิตสินค้าและให้บริการใดๆ ที่เป็นมิตรต่อสิ่งแวดล้อมและปฏิบัติตามกฏหมายสิ่งแวดล้อม
รวมถึงส่งเสริมกิจกรรมการดูแลรักษาธรรมชาติและอนุรักษ์พลังงาน
และมีนโยบายที่จะส่งเสริมการใช้ผลิตภัณฑ์ที่เป็นมิตรกับสิ่งแวดล้อม

(โปรดพิจารณารายละเอียดเพิ่มเติมในรายงานความรับผิดชอบต่อสังคมและการพัฒนาอย่างยั่งยืน ปี
2555)

(โปรดพิจารณารายละเอียดเพิ่มเติมใน คู่มือจริยธรรมธุรกิจ)

6.5 ระบบการควบคุมภายใน การบริหารความเสี่ยง และการตรวจสอบภายใน

6.5.1 ระบบการควบคุมภายในและการบริหารความเสี่ยง

บริษัทฯ มีนโยบายที่จะดำเนินธุรกิจให้เจริญเติบโตอย่างยั่งยืน
จึงได้ให้ความสำคัญต่อระบบการควบคุมภายในและการบริหารความเสี่ยงเป็นอย่างยิ่ง
โดยมอบหมายให้พนักงานทุกคนของบริษัทฯ มีบทบาทและความรับผิดชอบร่วมกัน
และได้มีการกำหนดภาระหน้าที่ความรับผิดชอบ
อำนาจการดำเนินการในระดับบริหารและระดับการปฏิบัติการไว้เป็นลายลักษณ์อักษรอย่างชัดเจน
ครอบคลุมถึงการควบคุมทางการเงิน การดำเนินงาน การบริหาร
และการกำกับดูแลการปฏิบัติงานให้เป็นไปตามกฎหมายและระเบียบที่เกี่ยวข้อง
เพื่อก่อให้เกิดความมั่นใจอย่างสมเหตุสมผลว่าผลสำเร็จของงานจะสามารถบรรลุวัตถุประสงค์ของบริษัทฯ
ดังนี้

1. กลยุทธ์และเป้าหมาย ได้กำหนดไว้อย่างชัดเจน
สามารถนำมาปฏิบัติได้จริงโดยสอดคล้องและสนับสนุนพันธกิจ (Mission) ของบริษัทฯ

2. ผลการปฏิบัติงานบรรลุตามวัตถุประสงค์ที่กำหนดไว้อย่างมีประสิทธิผล
โดยมีการบริหารทรัพยากรของบริษัทฯอย่างมีประสิทธิภาพคุ้มค่า

3. รายงานข้อมูลที่มีสาระสำคัญทั้งด้านการเงิน การบริหาร และการดำเนินงาน
มีความถูกต้องทันเวลาและสามารถเชื่อถือได้

4. การดำเนินงานและการปฏิบัติงานเป็นไปตามนโยบาย กฎระเบียบ
ข้อกำหนดที่สอดคล้องกับกฎหมายและข้อบังคับอื่นที่เกี่ยวข้องกับการดำเนินธุรกิจของบริษัทฯ

5. มีระบบการควบคุมดูแลป้องกันทรัพย์สิน บุคลากร
รวมทั้งข้อมูลในระบบสารสนเทศอย่างปลอดภัยเหมาะสม

6. มีการกำกับดูแลอย่างใกล้ชิดตลอดเวลา และมีการบริหารจัดการที่มีคุณภาพและมีประสิทธิผล

7. มีการปรับปรุงคุณภาพการปฏิบัติงานทั้งด้านบุคลากร ทรัพย์สิน อุปกรณ์ และระบบปฏิบัติการต่างๆ
อย่างต่อเนื่อง

8. มีการประเมินตนเองในการควบคุมระบบงานที่สำคัญทั่วทั้งองค์กร

บริษัทฯ มีระบบการควบคุมภายในและการบริหารความเสี่ยงที่เหมาะสม มีประสิทธิผล
โดยปฏิบัติตามกรอบงานการควบคุมภายในและการบริหารความเสี่ยง
ซึ่งอ้างอิงตามมาตรฐานสากลของ The Committee of Sponsoring Organizations of
the Treadway Commission – Enterprise Risk Management (COSO – ERM)
ซึ่งสัมพันธ์กับการดำเนินธุรกิจและกระบวนการบริหารงานของบริษัทฯ ตามองค์ประกอบทั้ง 8
ประการดังนี้

1. สภาพแวดล้อมภายในองค์กร

บริษัทฯ สนับสนุนให้มีสภาพแวดล้อมการทำงานที่ดีมีการจัดโครงสร้างการบริหารที่ดี
เหมาะสมตามขนาดการดำเนินธุรกิจของบริษัทฯ มีการปฏิบัติตามนโยบายการกำกับดูแลที่ดี
ยึดมั่นในปรัชญาและจรรยาบรรณธุรกิจ ที่มีข้อกำหนดและแนวทางปฏิบัติที่เป็นลายลักษณ์อักษร (Code
of Business Ethics) มีการแต่งตั้งคณะกรรมการจริยธรรมธุรกิจ
โดยมีหัวหน้าคณะเจ้าหน้าที่ผู้บริหารเป็นประธาน และผู้บริหารระดับสูงเป็นกรรมการ
เพื่อกำกับดูแลกิจการให้บริษัทฯ ดำเนินธุรกิจสอดคล้องกับนโยบายการกำกับดูแลกิจการที่ดี
และเป็นตัวอย่างที่ดีในเรื่องความซื่อสัตย์และจริยธรรม
มีการปฏิบัติต่อผู้มีส่วนได้เสียโดยคำนึงถึงความเป็นธรรมต่อทุกฝ่าย
มีการกำหนดอำนาจหน้าที่และความรับผิดชอบในแต่ละระดับอย่างชัดเจนรวมถึงมีการแต่งตั้งคณะกรรมการบริหารความเสี่ยงเป็นลายลักษณ์อักษร
และกำหนดบทบาทหน้าที่รวมถึงแนวทางการบริหารความเสี่ยง
และการจัดการความเสี่ยงอย่างเป็นระบบต่อเนื่อง เพื่อให้มั่นใจได้ว่าบริษัทฯ
มีระบบการควบคุมภายในและระบบการบริหารความเสี่ยงที่ดี
สามารถป้องกันหรือลดความเสียหายที่อาจเกิดขึ้นอย่างมีประสิทธิผล
ตลอดจนมีระดับของความเสี่ยงในระดับที่ยอมรับได้
ซึ่งจะส่งผลต่อการบรรลุวัตถุประสงค์ที่มีประสิทธิภาพและประสิทธิผล

นอกจากนี้ บริษัทฯ ยังให้ความสำคัญในเรื่องบุคลากร โดยกำหนดให้มีวัฒนธรรมองค์กร (Culture)
มาตรฐานการประเมินผล และการให้ผลตอบแทนที่ชัดเจนเป็นธรรม
พร้อมทั้งจัดให้มีการพัฒนาฝึกอบรมความรู้ ทักษะ
และความสามารถให้เหมาะสมกับงานที่ได้รับมอบหมายอย่างต่อเนื่องสม่ำเสมอตามแผนการฝึกอบรมรายบุคคล
(Individual Development Plan)
เพื่อเสริมและพัฒนาศักยภาพของบุคลากรไปสู่ความเป็นเลิศและความเป็นมาตรฐานสากล

2. การกำหนดวัตถุประสงค์

บริษัทฯ มีการกำหนดวัตถุประสงค์หรือเป้าหมายการปฏิบัติงานในแต่ละระดับอย่างชัดเจน
ทั้งด้านกลยุทธ์ ด้านการปฏิบัติงาน ด้านการรายงาน
รวมทั้งด้านการปฏิบัติตามนโยบายกฎระเบียบข้อปฏิบัติต่างๆ
ซึ่งบันทึกเป็นลายลักษณ์อักษรโดยสอดคล้องกับเป้าหมายหรือพันธกิจในภาพรวม
ตลอดจนระดับความเสี่ยงที่ยอมรับได้ นอกจากนี้บริษัทฯ ยังได้มีการปรับเปลี่ยนแผนงาน กลยุทธ์
และวัตถุประสงค์ให้สอดคล้องกับสถานการณ์ และปัจจัยเสี่ยงที่เปลี่ยนแปลงไปอย่างสม่ำเสมอ

3. การบ่งชี้เหตุการณ์

บริษัทฯ ได้ระบุตัวบ่งชี้เหตุการณ์หรือปัจจัยเสี่ยงต่างๆ
ที่อาจส่งผลเสียหายต่อวัตถุประสงค์ในระดับองค์กร และระดับปฏิบัติการของบริษัทฯ
ไว้อย่างเหมาะสมเป็นระบบ
รวมทั้งระบุเหตุการณ์ที่อาจจะเกิดขึ้นที่เอื้ออำนวยต่อวัตถุประสงค์ทางด้านบวกไว้ด้วย
โดยพิจารณาจากแหล่งความเสี่ยงภายนอกและภายในบริษัทฯ
และยังมีการติดตามผลอย่างสม่ำเสมอเพื่อให้มั่นใจว่าบริษัทฯ
มีการระบุปัจจัยเสี่ยงที่ครอบคลุมต่อการเปลี่ยนแปลงของแต่ละระดับ
รวมทั้งมีการรายงานต่อผู้บริหารหรือผู้เกี่ยวข้องให้รับทราบอยู่เสมอ

4. การประเมินความเสี่ยง

บริษัทฯ มีเครื่องมือและวิธีการประเมินความเสี่ยงอย่างเป็นระบบ
อีกทั้งยังมีการจัดทำคู่มือการบริหารความเสี่ยงเพื่อเป็นแนวทางการปฏิบัติไว้อย่างชัดเจน
และได้กำหนดหลักเกณฑ์ของการประเมินความเสี่ยงในแต่ระดับไว้อย่างเหมาะสม
ทั้งในระดับองค์กรและระดับปฏิบัติการ
ตลอดจนทำการประเมินในเชิงคุณภาพและเชิงปริมาณโดยพิจารณาจากระดับความเสี่ยงที่ยอมรับได้ขององค์กร
ซึ่งจะทำการประเมินทั้ง 2 ด้าน คือ โอกาสที่จะเกิดเหตุการณ์ความเสี่ยง (Likelihood)
และผลกระทบต่อความเสียหายที่จะเกิดเหตุการณ์นั้น (Impact)
เพื่อพิจารณาระดับค่าของความเสี่ยงที่อาจเป็นระดับสูง กลาง หรือต่ำ

5. การตอบสนองความเสี่ยง

บริษัทฯ มีกระบวนการบริหารความเสี่ยงอย่างเป็นระบบต่อเนื่อง
ตลอดจนได้กำหนดแนวทางในการหลีกเลี่ยง การลดการโอน ให้ผู้อื่น
และการยอมรับความเสี่ยงไว้อย่างชัดเจน เพื่อให้มั่นใจได้ว่าบริษัทฯ
ได้มีการพิจารณาทางเลือกที่มีความคุ้มค่าที่สุดและมีประสิทธิผลที่สุด
โดยเลือกจัดการกับความเสี่ยงระดับสูงเป็นอันดับแรก
เพื่อลดโอกาสและผลกระทบในภาพรวมที่จะเกิดเหตุการณ์นั้น
รวมทั้งยังมีมาตรการควบคุมภายในที่ดีมีประสิทธิภาพเหมาะสมกับความเสี่ยงที่เปลี่ยนแปลงไป

6. กิจกรรมการควบคุม

บริษัทฯ ได้กำหนดนโยบายและวิธีการปฏิบัติงานในแต่ละระดับไว้อย่างชัดเจน
ตลอดจนกำหนดกิจกรรมการควบคุมที่มีสาระสำคัญในแต่ละระดับไว้อย่างเหมาะสม
โดยเน้นกิจกรรมการควบคุมแบบป้องกันเป็นหลัก รวมทั้งมีการประเมินและรายงานผลอย่างสม่ำเสมอ
เพื่อให้มั่นใจว่าวิธีการจัดการความเสี่ยงหรือกิจกรรมการควบคุมนั้นได้มีการนำไปปฏิบัติจริงสามารถบรรลุวัตถุประสงค์ที่ตั้งไว้
รวมถึงคุณภาพและความรวดเร็วที่ควบคู่กันไปด้วย

นอกจากนี้
ผู้บริหารระดับสูงยังได้มีการทบทวนนโยบายระเบียบปฏิบัติและกิจกรรมการควบคุมเป็นระยะๆ
เพื่อให้สอดคล้องกับสถานการณ์หรือความเสี่ยงที่เปลี่ยนแปลงไปอย่างสม่ำเสมอ
เพื่อให้มั่นใจได้ว่าจะสามารถบรรลุวัตถุประสงค์ที่กำหนดไว้ได้

7. ข้อมูลและการติดต่อสื่อสาร

บริษัทฯ มีระบบสารสนเทศและข้อมูลที่สามารถเชื่อมโยงกันได้อย่างทั่วถึงทั้งองค์กร
เพื่อนำไปใช้ในการบริหารความเสี่ยงหรือเพื่อการตัดสินใจได้อย่างถูกต้องทันเวลา
มีระบบรักษาความปลอดภัยของระบบสารสนเทศและข้อมูลที่มีประสิทธิภาพเพียงพอ
ตลอดจนมีการกำหนดแผนสำรองฉุกเฉินสำหรับป้องกันในเรื่องความปลอดภัยของระบบสารสนเทศขณะที่มีอุบัติภัยร้ายแรงจนระบบไม่สามารถปฏิบัติงานได้
รวมไปถึงการซักซ้อมแผนสำรองฉุกเฉินไว้เรียบร้อยแล้ว นอกจากนี้บริษัทฯ
ยังมีระบบการจัดเก็บข้อมูลที่สามารถตรวจสอบความถูกต้องย้อนหลังได้ (Audit Trail)
และมีระบบข้อมูลที่สามารถวิเคราะห์หรือบ่งชี้จุดที่อาจจะเกิดความเสี่ยงในเชิงสถิติได้อย่างเป็นระบบ
ซึ่งทำการประเมินและจัดการความเสี่ยงพร้อมทั้งบันทึกหรือรายงานผลไว้อย่างครบถ้วน

นอกจากนี้บริษัทฯ มีช่องทางการติดต่อสื่อสารที่มีประสิทธิภาพและประสิทธิผล
สามารถติดต่อสื่อสารกันได้ทั่วทั้งองค์กร โดยข้อมูลที่สำคัญ เช่น การกำกับดูแลกิจการ
จริยธรรมองค์กร แนวทางการบริหารความเสี่ยง ระดับความเสี่ยงที่ยอมรับได้ นโยบาย
และกฎระเบียบต่างๆ บทบาทความรับผิดชอบและการแบ่งแยกหน้าที่
รวมไปถึงขั้นตอนและวิธีการปฏิบัติงาน เป็นต้น จะถูกถ่ายทอดจากผู้บริหารระดับสูงลงสู่พนักงาน
และจากพนักงานขึ้นตรงสู่ผู้บริหารระดับสูงได้อีกด้วยเช่นกัน
อีกทั้งยังมีช่องทางและการติดต่อสื่อสารกับผู้มีส่วนได้เสียอื่นที่มีประสิทธิภาพทันเวลา

8. การติดตามผล

บริษัทฯ มีขั้นตอนการติดตามและการกำกับดูแลการปฏิบัติงานในแต่ละระดับอย่างต่อเนื่องเหมาะสม
และมีระบบการประเมินและติดตามผลการดำเนินงานที่ดี เช่น
กำหนดให้พนักงานระดับหัวหน้างานมีการติดตามผลการปฏิบัติงานของผู้ใต้บังคับบัญชาอย่างใกล้ชิด
และให้พนักงานทุกระดับมีการประเมินตนเองในการควบคุม (Control Self Assessment)
ในระบบงานที่ดีทุกขั้นตอน
เพื่อให้มั่นใจได้ว่ามาตรการและระบบการควบคุมภายในนั้นมีประสิทธิผลอยู่เสมอ
สามารถตอบสนองต่อปัจจัยเสี่ยงและการเปลี่ยนแปลงได้อย่างเหมาะสมทันเวลา
รวมไปถึงให้มีการตรวจประเมินผลการปฏิบัติงานโดยหน่วยงานตรวจสอบภายใน
ซึ่งเป็นหน่วยงานอิสระ ผู้สอบบัญชี และผู้ประเมินอิสระจากภายนอก

บริษัทฯ มีระบบการติดตามผลการบริหารความเสี่ยงที่ดีและมีการกำหนดสัญญาณเตือนภัย
เพื่อให้มั่นใจได้ว่าการบริหารและการจัดการความเสี่ยงมีประสิทธิผลเหมาะสมเพียงพอ
ซึ่งความเสี่ยงนั้นอยู่ในระดับที่ยอมรับได้
โดยให้มีการรายงานผลต่อหัวหน้างานทุกระดับและต่อผู้บริหารระดับสูงอย่างสม่ำเสมอ
จัดให้มีการประชุมคณะกรรมการบริษัท และมีการประชุมผู้บริหารอย่างสม่ำเสมอ
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายและภายในระยะเวลาที่กำหนด

ในปัจจุบันสถานการณ์ต่างๆ ได้มีการเปลี่ยนแปลงไปอย่างมากและรวดเร็ว
การบริหารความเสี่ยงจึงเป็นสิ่งที่มีความสำคัญช่วยให้บริษัทฯ
สามารถอยู่รอดได้เมื่อมีเหตุการณ์ที่ไม่คาดคิดเกิดขึ้น ดังนั้น
จึงมีความจำเป็นอย่างยิ่งที่บริษัทฯต้องมีกลไกการบริหารงานเพื่อสร้างความแข็งแกร่งและเตรียมการเพื่อรับมือไว้อย่างรอบด้านเป็นการล่วงหน้า
เพื่อให้บริษัทฯสามารถดำรงอยู่ได้ตลอดไป

นอกจากนี้ ผู้สอบบัญชีของบริษัทฯ คือบริษัทเอส.เค. แอคเคาน์แต้นท์ เซอร์วิสเซส
จำกัดซึ่งเป็นผู้ตรวจสอบงบการเงินประจำปี 2555
ได้ประเมินประสิทธิผลของระบบการควบคุมภายในของบริษัทฯ
ตามที่เห็นว่าจำเป็นโดยพบว่าไม่มีจุดอ่อนของระบบการควบคุมภายในที่มีสาระสำคัญแต่ประการใด

6.5.2 การตรวจสอบภายใน

หน่วยงานตรวจสอบภายในมีความเป็นอิสระ
รายงานตรงต่อคณะกรรมการตรวจสอบในด้านงานตรวจสอบภายในและรายงานต่อประธานกรรมการบริหารในด้านงานบริหารหน่วยงาน
โดยมีกฎบัตรของหน่วยงานซึ่งกำหนดภารกิจขอบเขตวัตถุประสงค์ และภาระหน้าที่ความรับผิดชอบ
รวมถึงสิทธิในการปฏิบัติงานตรวจสอบไว้อย่างชัดเจน
และมีการจัดทำคู่มือการปฏิบัติงานตรวจสอบที่ปรับปรุงเปลี่ยนแปลงอยู่เสมอ
เพื่อใช้อ้างอิงการปฏิบัติงานให้เป็นทิศทางเดียวกัน

หน่วยงานตรวจสอบภายในทำหน้าที่ตรวจประเมินประสิทธิผลของระบบการควบคุมภายใน
ระบบการบริหารความเสี่ยง การกำกับดูแลกิจการของบริษัทฯ ตามแผนงานการตรวจสอบประจำปี
ซึ่งได้พิจารณาจากวัตถุประสงค์ กลยุทธ์
พันธกิจในระดับภาพรวมตลอดจนพิจารณาจากปัจจัยเสี่ยงที่เกี่ยวข้อง(Risk Based Audit
Approach)
โดยผ่านการอนุมัติจากคณะกรรมการตรวจสอบรวมทั้งการให้คำปรึกษาแนะนำในด้านการประเมินตนเองในการควบคุมด้านต่างๆ
(Control Self Assessment, CSA) เพื่อให้เกิดความเชื่อมั่นว่าการปฏิบัติงานต่างๆ
จะบรรลุผลตามกลยุทธ์และวัตถุประสงค์ที่กำหนดไว้ อีกทั้งยังทำการติดตามประเมินผลอย่างสม่ำเสมอ
เพื่อให้เกิดความมั่นใจในระบบที่วางไว้ว่าได้ดำเนินการเป็นไปอย่างต่อเนื่องและได้รับการแก้ไขปรับปรุงอย่างสม่ำเสมอ

ในการตรวจประเมินความมีประสิทธิผลของระบบการบริหารความเสี่ยง
หน่วยงานตรวจสอบภายในได้ดำเนินการสอบทานตัวบ่งชี้เหตุการณ์หรือปัจจัยเสี่ยงที่ส่งผลกระทบต่อวัตถุประสงค์
และแนวทางการบริหารความเสี่ยงของผู้ปฏิบัติงานเพื่อให้มั่นใจว่ามีการระบุและประเมินความเสี่ยงได้อย่างถูกต้องเหมาะสม
และมีการบริหารความเสี่ยงที่เป็นระบบสามารถจัดการความเสี่ยงให้อยู่ในระดับที่ยอมรับได้
และมีการรายงานอย่างครบถ้วนทันเวลา
พร้อมทั้งยังมีการติดตามสอบทานความเสี่ยงอย่างต่อเนื่องสม่ำเสมอ
ในการตรวจประเมินความมีประสิทธิผลของระบบการควบคุมภายใน
หน่วยงานตรวจสอบภายในได้จัดทำแบบประเมินความเพียงพอของระบบการควบคุมภายในของแต่ละระบบงาน
รวมทั้งได้ทำการสอบทานผลการปฏิบัติงานและสนับสนุนให้แต่ละหน่วยงานมีการประเมินตนเองในการควบคุมในแต่ละขั้นตอน
เพื่อให้มั่นใจว่าบริษัทฯ จะสามารถบรรลุวัตถุประสงค์ที่ตั้งไว้อย่างมีประสิทธิภาพและประสิทธิผล
โดยปฏิบัติตามกฎระเบียบข้อบังคับต่างๆอย่างเคร่งครัดและรายงานทางการเงินมีความถูกต้องน่าเชื่อถือ

ในการตรวจประเมินความมีประสิทธิผลของระบบการกำกับดูแลกิจการ
หน่วยงานตรวจสอบภายในได้ตรวจประเมินการกำกับดูแลกิจการตามหลักการกำกับดูแลกิจการตลาดหลักทรัพย์แห่งประเทศไทยเป็นเกณฑ์
เพื่อให้มั่นใจว่าบริษัทฯ
มีโครงสร้างและการสนับสนุนของกระบวนการที่จำเป็นในการนำไปสู่ผลสำเร็จของการกำกับดูแลที่ดีและโปร่งใส
และให้ความเป็นธรรมเท่าเทียมกัน ตลอดจนมีการนำทรัพยากรไปใช้อย่างมีประสิทธิภาพประสิทธิผล
ตรงตามวัตถุประสงค์เพื่อก่อให้เกิดประโยชน์สูงสุดต่อผู้มีส่วนได้เสียทุกฝ่าย

ในการตรวจประเมินความเสี่ยงด้านการทุจริตจากภายนอกและภายในองค์กร
หน่วยงานตรวจสอบภายในได้ตรวจประเมินความเสี่ยงด้านการทุจริต
เพื่อช่วยบ่งชี้สิ่งบอกเหตุและประเมินความเป็นไปได้ในเรื่องการทุจริตจากภายนอกและภายในองค์กร
และพิจารณามาตรการป้องกันและควบคุมให้มีประสิทธิภาพสูงสุด เพื่อให้มั่นใจได้ว่าบริษัทฯ
จะสามารถป้องกันและควบคุมเพื่อให้สามารถบรรลุวัตถุประสงค์ที่กำหนดไว้ได้

ในการตรวจประเมินตนเองในการควบคุม
หน่วยงานตรวจสอบภายในได้ตรวจประเมินตนเองในการควบคุมของหน่วยงานต่างๆ
เพื่อสนับสนุนให้หน่วยงานต่างๆ มีมาตรการการควบคุมที่ดีรวมอยู่ในระบบปฏิบัติงานที่ดี
เพื่อให้สามารถบริหารความเสี่ยงที่สำคัญได้อย่างมีประสิทธิภาพ ทันเวลา
โดยให้มั่นใจได้ว่าการปฏิบัติงานของหน่วยงานต่างๆ
จะสามารถบรรลุผลตามกลยุทธ์และวัตถุประสงค์ที่กำหนดไว้ได้ภายในระยะเวลาที่กำหนด

6.5.3 ความขัดแย้งของผลประโยชน์

บริษัทฯ ดำเนินธุรกิจซึ่งอาจเกิดสถานการณ์ที่มีผลประโยชน์ส่วนตนของกรรมการ ผู้บริหาร
และพนักงานทุกระดับขัดแย้งกับผลประโยชน์ของบริษัทฯ
ความขัดแย้งทางผลประโยชน์นั้นอาจเกิดขึ้นได้หลายรูปแบบ ดังนั้น เพื่อผลประโยชน์สูงสุดของบริษัทฯ
โดยปราศจากผลประโยชน์ส่วนตนเข้ามาเกี่ยวข้อง บริษัทฯ จึงได้กำหนดแนวทางที่ทุกคนพึงถือปฏิบัติ
ดังนี้

  1. การรับเงินหรือประโยชน์ตอบแทน

  กรรมการ ผู้บริหาร และพนักงาน ต้องไม่รับเงินหรือประโยชน์ตอบแทนใดๆ
  เป็นการส่วนตัวจากลูกค้า คู่ค้า ของบริษัทฯ
  หรือจากบุคคลใดอันเนื่องจากการทำงานในนามบริษัทฯ

2. การเสนอเงิน สิ่งจูงใจ หรือรางวัล

  บริษัทฯ ไม่มีนโยบายเสนอเงิน สิ่งจูงใจ ของกำนัล สิทธิประโยชน์พิเศษในรูปแบบใดๆ แก่ลูกค้า
  คู่ค้าของบริษัทฯ หน่วยงานภายนอกหรือบุคคลใดๆ เพื่อให้ได้มาซึ่งธุรกิจ
  ยกเว้นการให้การเลี้ยงรับรองทางธุรกิจตามประเพณีนิยม ส่วนลดการค้า
  และโครงการส่งเสริมการขายของบริษัทฯ

3. การดำรงตำแหน่งกรรมการบริษัทภายนอกบริษัทฯ

  ในกรณีที่กรรมการ ผู้บริหาร พนักงาน
  ไปมีส่วนร่วมโดยเป็นผู้ถือหุ้นหรือมีอำนาจจัดการในกิจการที่แข่งขันกับธุรกิจของบริษัทฯ
  อันก่อให้เกิดความขัดแย้งทางผลประโยชน์
  จะต้องแจ้งให้คณะกรรมการบริษัททราบเป็นลายลักษณ์อักษร
  ยกเว้นการดำรงตำแหน่งกรรมการในองค์กรการกุศลที่ไม่แสวงหากำไร ทั้งนี้
  การดำรงตำแหน่งดังกล่าวจะต้องไม่ขัดต่อบทบัญญัติของกฎหมาย
  หรือข้อบังคับที่เกี่ยวข้องกับการดำเนินธุรกิจของบริษัทฯ และต้องไม่ใช้ตำแหน่งงานในบริษัทฯ
  ไปใช้อ้างอิงเพื่อส่งเสริมธุรกิจภายนอก

  4. การประกอบธุรกิจอื่นนอกบริษัทฯ และบริษัทย่อย

  การทำธุรกิจส่วนตัวใดๆ ของกรรมการ ผู้บริหาร และพนักงาน
  ต้องไม่กระทบต่อการปฏิบัติหน้าที่และเวลาทำงานของบริษัทฯ
  และห้ามประกอบธุรกิจหรือมีส่วนร่วมในธุรกิจใดอันเป็นการแข่งขันกับธุรกิจของบริษัทฯ
  และบริษัทย่อย ไม่ว่ากรรมการ ผู้บริหาร
  หรือพนักงานดังกล่าวจะได้รับประโยชน์โดยตรงหรือโดยทางอ้อมก็ตาม

  5. การทำธุรกิจใดๆ กับบริษัทฯ และบริษัทย่อย

  การทำธุรกิจใดๆ กับบริษัทฯ และบริษัทย่อย ทั้งในนามส่วนตัว ครอบครัว หรือในนามนิติบุคคลใดๆ
  ที่กรรมการ ผู้บริหาร และพนักงานนั้นมีส่วนได้ส่วนเสีย จะต้องเปิดเผยส่วนได้ส่วนเสียต่อบริษัทฯ
  ก่อนเข้าทำรายการ อีกทั้งห้ามกรรมการ ผู้บริหาร และพนักงาน
  ที่มีส่วนได้เสียเป็นผู้อนุมัติในการตกลงเข้าทำรายการหรือกระทำการใดๆ ในนามบริษัทฯ
  ผู้ทำรายการในนามบริษัทฯ มีหน้าที่ตรวจสอบความสัมพันธ์ของคู่ค้าว่าเกี่ยวข้องกับกรรมการ
  ผู้บริหาร และพนักงานหรือไม่ก่อนทำรายการ เพื่อป้องกันความขัดแย้งทางผลประโยชน์ใดๆ
  ที่อาจเกิดขึ้น ทั้งนี้ นิยามของความสัมพันธ์ให้เป็นไปตามหลักเกณฑ์เรื่อง
  “การเปิดเผยข้อมูลและการปฏิบัติของบริษัทจดทะเบียนในรายการที่เกี่ยวโยงกัน”
  ภายใต้ประกาศของตลาดหลักทรัพย์แห่งประเทศไทย

6. การทำรายการระหว่างกัน

  ในกรณีที่มีการทำรายการระหว่างกัน บริษัทฯ
  จะปฏิบัติตามหลักเกณฑ์และขั้นตอนในการพิจารณาอนุมัติ โดยคำนึงถึงประโยชน์สูงสุดของบริษัทฯ
  เป็นสำคัญ โดยถือเสมือนหนึ่งเป็นรายการที่กระทำกับบุคคลภายนอก

6.5.4 การปฏิบัติตามกฎหมาย ระเบียบ และข้อบังคับ

กรรมการ ผู้บริหาร และพนักงานต้องปฏิบัติตนให้อยู่ในกรอบของกฎหมาย ระเบียบ ข้อบังคับ
และต้องไม่มีส่วนรู้เห็น ช่วยเหลือหรือกระทำการใด ๆ อันเป็นการละเมิด ฝ่าฝืนกฎหมาย
ระเบียบข้อบังคับ

6.5.5 การปกป้อง ดูแลรักษาทรัพย์สินของบริษัทฯ

กรรมการ ผู้บริหาร และพนักงานทุกระดับ มีหน้าที่และความรับผิดชอบในการดูแลรักษา
การใช้ทรัพย์สินของกลุ่มบริษัทฯ เพื่อประโยชน์สูงสุดของบริษัทฯ
โดยไม่นำไปใช้เพื่อประโยชน์ของตนเองหรือผู้อื่น

บริษัทฯ มีนโยบายจัดทำเอกสารทางธุรกิจ บันทึกข้อมูลทางการเงินและบัญชี
และจัดทำรายงานทางการเงินด้วยความสุจริต ทันเวลา
ถูกต้องครบถ้วนตามกฎหมายที่เกี่ยวข้องและเป็นไปตามมาตรฐานบัญชีที่รับรองโดยทั่วไป

กรรมการ ผู้บริหาร พนักงานทุกคนต้องควบคุมข้อมูลความลับอย่างเหมาะสม
และต้องไม่สื่อสารข้อมูลอันมีสาระสำคัญและยังมิได้เปิดเผยสู่สาธารณชน
ซึ่งได้รับรู้มาจากหน้าที่การงาน ไปยังหน่วยงานอื่น ๆ และบุคคลภายนอกที่ไม่สมควรต้องรับรู้ข้อมูลนั้น
และมีหน้าที่ต้องใช้ความพยายามอย่างดีที่สุด เพื่อป้องกันไว้ซึ่งข้อมูลที่เป็นความลับดังกล่าว ทั้งนี้
รวมไปถึงการจัดเก็บเอกสารข้อมูลที่เป็นความลับ

3. การดูแลเรื่องการใช้ข้อมูลภายใน

บริษัทฯ ให้ความสำคัญกับการดูแลการใช้ข้อมูลภายในให้เป็นไปตามหลักการกำกับดูแลกิจการที่ดี
โดยยึดมั่นในหลักธรรมาภิบาล ความซื่อสัตย์สุจริตในการดำเนินธุรกิจ
และเพื่อให้แน่ใจว่านักลงทุนในหลักทรัพย์บริษัทฯ
ได้รับสารสนเทศที่เชื่อถือได้อย่างเท่าเทียมและทันท่วงที บริษัทฯ
จึงได้กำหนดระเบียบการกำกับดูแลการใช้ข้อมูลภายใน
และระเบียบการซื้อขายหลักทรัพย์ของกรรมการ ผู้บริหาร และพนักงาน
ให้สอดคล้องกับกฎหมายเกี่ยวกับหลักทรัพย์ และมุ่งเน้นความโปร่งใสในการประกอบธุรกิจ
สรุปสาระสำคัญได้ดังนี้

-   กรรมการ ผู้บริหาร และพนักงานทุกระดับต้องไม่ใช้ข้อมูลภายในของบริษัทฯ
    ที่มีสาระสำคัญต่อการเปลี่ยนแปลงราคาของหลักทรัพย์ที่ยังมิได้เปิดเผยต่อสาธารณชนหรือตลาดหลักทรัพย์แห่งประเทศไทย
    เพื่อการซื้อขายหลักทรัพย์ของบริษัทฯ อันนำมาซึ่งผลประโยชน์ของตนเองและผู้อื่น
    โดยให้หลีกเลี่ยงหรืองดการซื้อขายหลักทรัพย์ของบริษัทฯ ในช่วงเวลา 1 เดือน
    ก่อนการเปิดเผยงบการเงินต่อสาธารณชน

-   บริษัทฯ มีหน้าที่เปิดเผยสารสนเทศเกี่ยวกับการดำเนินงานที่สำคัญของบริษัทฯ
    ให้สาธารณชนทราบโดยทันทีและอย่างทั่วถึง โดยผ่านสื่อและวิธีการที่ตลาดหลักทรัพย์ฯ กำหนด
    และผ่านสื่ออื่นๆ ของฝ่ายนักลงทุนสัมพันธ์ และประชาสัมพันธ์
    เพื่อให้แน่ใจว่าข้อมูลข่าวสารได้เข้าถึงนักลงทุนทุกกลุ่มอย่างทันท่วงทีและเท่าเทียม

-   กรรมการและผู้บริหารมีหน้าที่รายงานการถือครองหลักทรัพย์ที่ออกโดยบริษัทฯ ของตน คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์
    และรายงานถือครองหลักทรัพย์ที่ออกโดยบริษัทฯ ต่อคณะกรรมการบริษัทเป็นประจำทุกไตรมาส

-   บริษัทฯ
    มีกฎระเบียบการรักษาความปลอดภัยทางด้านระบบคอมพิวเตอร์และข้อมูลสารสนเทศอย่างเข้มงวด
    เพื่อป้องกันไม่ให้ข้อมูลข่าวสารที่สำคัญถูกเปิดเผย กรณีที่กรรมการ ผู้บริหาร
    หรือพนักงานนำข้อมูลภายในของบริษัทฯไปใช้ในทางมิชอบ โดยบริษัทฯ ได้กำหนดบทลงโทษ
    หากผู้ใดฝ่าฝืนจะถือเป็นความผิดอย่างร้ายแรงและอาจถูกลงโทษทางวินัยและตามที่กฎหมายกำหนด
    ทั้งนี้ บริษัทฯ ได้จำกัดการเข้าถึงข้อมูลภายในซึ่งยังไม่เปิดเผยต่อสาธารณชน
    เว้นแต่ผู้มีหน้าที่เกี่ยวข้อง ได้แก่ เจ้าหน้าที่ฝ่ายบัญชีและการเงิน เจ้าหน้าที่ฝ่ายนักลงทุนสัมพันธ์

-   ฝ่ายนักลงทุนสัมพันธ์ได้หลีกเลี่ยงการคาดการณ์ในอนาคตหรือให้ความคิดเห็นใดๆ
    เกี่ยวกับข้อมูลที่มีระยะเวลาล่วงหน้าต่ำกว่า 6 เดือน
    เพื่อให้เป็นไปตามนโยบายของตลาดหลักทรัพย์แห่งประเทศไทยและหลักสากล ทั้งนี้
    นักลงทุนยังคงสามารถพบปะพูดคุยกับเจ้าหน้าที่นักลงทุนสัมพันธ์
    เพื่อสอบถามความคิดเห็นและมุมมองต่อธุรกิจในระยะยาว

การให้ข้อมูลข่าวสาร หรือให้สัมภาษณ์ต่อสื่อมวลชนหรือต่อสาธารณชน

บริษัทฯ กำหนดให้มีหน่วยงานนักลงทุนสัมพันธ์ (Investor Relations) เพื่อเป็นตัวแทนบริษัทฯ
ในการสื่อสารประชาสัมพันธ์ ข้อมูลข่าวสารที่เป็นประโยชน์ให้ผู้ถือหุ้น ผู้ลงทุน นักวิเคราะห์หลักทรัพย์
และผู้ที่เกี่ยวข้องได้รับทราบข้อมูลของบริษัทฯ ซึ่งการให้ข้อมูลใดๆ เกี่ยวกับบริษัทฯ
ต้องอยู่บนพื้นฐานข้อมูลที่เป็นจริง ถูกต้อง และปฏิบัติด้วยความระมัดระวัง
ผู้ที่ไม่มีหน้าที่เกี่ยวข้องหรือได้รับมอบหมาย
ไม่สามารถให้ข้อมูลข่าวสารหรือให้สัมภาษณ์ต่อสื่อมวลชนหรือต่อสาธารณชนใด ๆ
เกี่ยวกับหรือพาดพิงบริษัทฯ ไม่ว่าในด้านใด อันอาจส่งผลกระทบต่อชื่อเสียง
และการดำเนินธุรกิจของบริษัทฯ

การจัดการและการรักษาจริยธรรมธุรกิจ

  1. กรรมการ ผู้บริหาร และพนักงานทุกคนต้องรับทราบทำความเข้าใจ
  และปฏิบัติจริยธรรมธุรกิจอย่างเคร่งครัด หากพบว่ามีการฝ่าฝืนหรือกระทำการใดๆ
  ที่ขัดต่อจริยธรรมธุรกิจ บริษัทฯ จะพิจารณาและดำเนินการตามความเหมาะสม
  และในกรณีที่การกระทำดังกล่าวขัดต่อระเบียบ และข้อบังคับการทำงานด้วยแล้ว
  บริษัทฯจะพิจารณาลงโทษตามลักษณะแห่งความผิดตามควรแก่กรณี

  2. กรรมการ ผู้บริหาร และพนักงานทุกคนมีหน้าที่ลงนามรับทราบจริยธรรมธุรกิจนี้
  เมื่อเข้าเป็นพนักงานและเมื่อมีการเปลี่ยนแปลง

  3. ผู้บริหารและผู้บังคับบัญชา ต้องเป็นแบบอย่างที่ดีในการปฏิบัติตามจริยธรรมธุรกิจ
  และมีหน้าที่ในการสอดส่องดูแลและส่งเสริมผู้ใต้บังคับบัญชา ให้ปฏิบัติตามจริยธรรมธุรกิจที่กำหนด

  4. คณะอนุกรรมการจริยธรรมธุรกิจที่ได้รับการแต่งตั้งจากคณะกรรมการบริษัท มีหน้าที่ทบทวน
  แก้ไข ปรับปรุง คู่มือจริยธรรมธุรกิจให้สอดคล้องกับการดำเนินธุรกิจของบริษัทฯ
  ตลอดจนกฎหมายและกฎระเบียบที่เกี่ยวข้อง
  คณะอนุกรรมการจริยธรรมจะต้องจัดให้มีการประชุมอย่างน้อยปีละ 1 ครั้ง
  และรายงานสรุปผลการประชุมให้คณะกรรมการบริษัทได้รับทราบ

การรายงานการไม่ปฏิบัติตามจริยธรรมธุรกิจ

กรรมการ ผู้บริหาร และพนักงาน มีหน้าที่ต้องรายงานการปฏิบัติที่อาจขัดต่อจริยธรรมธุรกิจ
ในกรณีที่พบเห็นหรือถูกกดดันหรือบังคับให้กระทำใดๆ
ที่เป็นการขัดต่อจริยธรรมธุรกิจให้รายงานต่อผู้บังคับบัญชา หรือผู้บริหารระดับสูง
หรือคณะอนุกรรมการจริยธรรมธุรกิจ แล้วแต่กรณี

บริษัทฯ มีนโยบายที่จะรักษาข้อมูลความลับและคุ้มครองผู้ที่รายงานเป็นอย่างดี
และผู้รายงานไม่ต้องรับโทษใดๆ หากกระทำเจตนาดี

(โปรดพิจารณารายละเอียดเพิ่มเติมใน คู่มือจริยธรรมธุรกิจ)

นโยบายการไม่ล่วงละเมิดทรัพย์สินทางปัญญาหรือลิขสิทธิ์

บริษัทฯ มีนโยบายให้ปฏิบัติตามกฎหมายด้านซอฟต์แวร์ โดยการนำซอฟต์แวร์ใดๆ
ที่มาใช้ในระบบสารสนเทศของบริษัทฯ ต้องได้รับอนุญาต และมีลิขสิทธิ์ที่ถูกต้องตามกฎหมายเท่านั้น

4. บุคลากร

ณ วันที่ 31 ธันวาคม 2555 บริษัทฯ มีจำนวนพนักงานทั้งหมด 4,201 คน โดยจ่ายค่าตอบแทนในปี
2555 เป็นเงินรวม 843.21 ล้านบาท ซึ่งประกอบด้วยเงินเดือน ค่าแรง โบนัส
และผลประโยชน์ตอบแทนอื่นๆ ทั้งนี้ จำนวนพนักงานของบริษัทฯ แบ่งตามสายงานหลักได้ดังนี้

  ------------------------------------------------ ----------------------
  สายงานหลัก                                        จำนวนคน

  1. สายงานบริหาร                                   221

  2. สายงานการเงิน                                  21

  3. สายงานการตลาด                                 36

  4. สายงานจัดซื้อไก่เนื้อ                               3

  5. สายงานนักลงทุนสัมพันธ์                             7

  6. สายงานการผลิต                                  3,913

  รวม                                              4,201
  ------------------------------------------------ ----------------------

นโยบายในการพัฒนาพนักงาน

บริษัทฯ มีการฝึกอบรมพนักงานก่อนปฏิบัติงานจริง ซึ่งแบ่งพนักงานออกเป็น 3 ระดับดังนี้

(1) ระดับพนักงานใช้แรงงาน

  บริษัทฯ ได้จัดทำการฝึกอบรมพนักงานก่อนปฏิบัติงานจริง เช่น
  การอบรมด้านความปลอดภัยในการทำงาน
  อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002 และอื่นๆ

(2) ระดับพนักงานหัวหน้างาน

  บริษัทฯ ได้จัดทำการฝึกอบรมพนักงานก่อนปฏิบัติงานจริง เช่น
  การอบรมด้านความปลอดภัยในการทำงาน
  อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002
  และมีการอบรมการเป็นผู้บังคับบัญชาที่ดี และอื่นๆ เป็นต้น

(3) ระดับผู้บริหาร

  ระดับผู้บริหารมีการจัดอบรมความรู้เบื้องต้น เกี่ยวกับนโยบายคุณภาพตามมาตรฐาน ISO 9002
  ระบบพัฒนาคุณภาพ GUIDE 25 และ HACCP และอื่นๆ เป็นต้น